کوردیپێدیا - وەلی دێوانە\n👫 وەلی دێوانە | 🏷 پۆل: کەسایەتییەکان | زمانی بابەت: 🏳 کوردیی ناوەڕاست | 👁🗨\nشاعیری ناودار وەلی دێوانە لە سەرچاوەکاندا ساڵی لە دایک بوونی ئاشکراو دیار نییە، بەڵام گومان لەوەدا نییە کە لە سەدەی هەژدەیەمدا ژیاوە و کۆچی دوایی کردووە (بگرە لە ساڵی 1756دا هێشتا لە ژیاندا بووە). ئەم شاعیرە هەست ناسکە شەیدای شەمسەی کچی قادر شێروان ناوێک بووە، کە یەکێک بووە لە سەرۆک خێڵەکانی تیرەی کەماڵەیی واتە (هەمان تیرەی شاعیر).\nوەلی بە تەواوی دێوانەی (شەم) دەبێت و گەلێک شیعری ناسک و قەشەنگ و هەستبزوێنی پێدا دەڵێت. تەنانەت خۆشەویستیی شاعیر بۆ دڵدارەکەی لە ئەدەبی کوردیدا دەگاتە رادەی خۆشەویستیی مەجنون و لەیلی و شیرین و فەرهاد و مەم و زین. وەنەبێت وەلی دێوانەش کوڕی پیاوێکی هەژار بوو بێت، بگرە کوڕە گەورەی کەسێکی دەستڕۆ و دەوڵەمەندی نێو تیرەی کەماڵەیی بووە بەناوی حەمە سوور، کە زۆر مەبەستی بووە کوڕەکەی بە ئاواتی دڵی خۆی بگات. بۆیە چەند پیاوماقووڵێکی عەشیرەتەکەی ناردۆتە لای باوکی شەم بە مەبەستی داواکردنی کچەکەی بۆ وەلی دێوانە، ئەوەبوو داواکەی پەسەند کرا. بەڵام لە بەدبەختیی شاعیر، زۆری نەبرد لە کاتی کۆچی هاوینەی جاف بەرەو کوێستان، ناکۆکی لەنێوان بنەماڵەی شاعیر و بنەماڵەی خۆشەویستەکەی لە (کەلی پەیکووڵی) دا، روویداوە. ئیدی بەهۆی ئەو ناکۆکییەوە، هەردوو دڵدار بە یەک نەگەیشتن و، وەلی دێوانە تا دواڕۆژی ژیانی ئازار و غەمێکی سەختی چەشتوە کە لە شیعرە بەسۆز و لوتکەکانیدا بە تەواوی رەنگیان داوەتەوەو دیارە. وەلی سنبولی خۆشە ویستی عەشیرەتی جافەو لەگەڵ شەمدا گەورەترین قوربانی تایەفەیەگەریی و کەلتوریی سەردەمی خۆیان بوون. ئێشتاش گۆڕی وەلی دێوانە بە قەد پاڵی کێوی (سەید سادق)ەوەیە لە شارۆچکەی سەید سادقی ناوچەی شارەزوور.\n➕ ئەم بابەتە لەلایەن: (هاوڕێ باخەوان)ەوە لە: Aug 13 2009 12:21PM تۆمارکراوە\n👁 ئەم بابەتە 18,121 جار بینراوە\n📷 فایلی وێنە 1.0.1 8 KB Aug 13 2009 12:21PM هاوڕێ باخەوان\n1. 👁 دیوانی وەلی دێوانە\n2. 👁 رۆشنبیریی وەلی دێوانە\n4. 👁 وەلی دێوانە و شەم\n1. 👁 1826\n2. 👁 1881


ئەمریکا قبووڵ ناكات تاوانی جەنگ لە باکووری سووریا رووبدات\n2019-11-11 [02:48 AM]\nشەوی ڕابردوو ڕۆبێرت ئۆبرایان ڕاوێژکاری ئاسایشی نیشتمانیی ئەمریکا لەبارەی ئەگەری ڕوودانی تاوانی جەنگ لە هێرشەکەی تورکیا بۆ سەر باکووری سووریا بە کەناڵی سی بی ئێسی ئەمریکای راگەیاند، ئێمە بەتەواوی لەوەی تاوانی جەنگ لەو ناوچەیە ڕووی دابێت نیگەرانین.\nئاماژەی بەوەدا، ئێمە بە وردی چاودێری ئەم بابەتانە دەکەین، لە سەدەی 21دا جێگای جینۆسایدکردن و تاوانی شەڕ و پاکتاوی ڕەگەزی نابێتەوە.\nئۆبرایان وتیشی، ئەمریکا بە ئاسانی ئەو شتانە قبووڵ ناکات، بەرپرسانی تورکیاش بەڵێنیان پێ داوین مەسەلەی تاوانی شەڕ تاوتوێ بکەن.\nروونی كردەوە، ڕێککەوتنی ئەمریکا و تورکیا بۆ جێگیرکردنی ئاگربەست یەک لە باشترین ڕێککەوتنەکان بوو چونکە کورد دەرفەتی ئەوەی پێدرا، بەرەو ناوچەیەکی دیکە بجووڵێت و گیانی خۆی بپارێزێت و هەر ئەوەش وای کرد گیانی سەربازە ئەمریکییەکانیش پارێزراو بێت.\nلە دوای هێرشەکانی تورکیا بۆ سەر باکووری سووریا چەندین هەواڵ و ڕاپۆرت لەبارەی بەکارهێنانی چەکی قەدەغەکراو و ئەنجامدانی تاوانی جەنگی دژی کوردی سووریا دەرکرا و میلیشیا و ئوپوزسیۆنی توندڕەوی سووریا کە لە لایەن تورکیاوە پشتگیری دەکران تۆمەتباری سەرەکین لە ئەنجامدانی تاوانی جەنگ.


ناتوانیت هه‌ڵه‌بژاری لاپه‌ڕه‌ی به‌تاڵ بكه‌یت » DidiMn\nسەرەتا / ڕاپۆرت/کتێب / ناتوانیت هه‌ڵه‌بژاری لاپه‌ڕه‌ی به‌تاڵ بكه‌یت\nڕۆتیناتی ڕۆژانەی نووسەرە گەورەکان\nوەرگێڕان و ئامادەکردن: هەژار عوسمان\nئێمە زۆر جاران وای دەخەمڵێنین کە شتە گەورەکان ئەو کەسانە ئەنجامی دەدەن کە بەهرەی سروشتی و توانا و ژیرییان وەکو ڕەحمەت بەسەردا ڕژاوە، بەڵام چەند شتی گەورەش لە لایەن کەسانێکەوە ئەنجام دراون کە بەتەواوی درکیان بە وزەی شاراوەی ناو خۆیان نەکردووە؟ وا بیر دەکەمەوە زۆربەمان (بە خۆیشمەوە)، دەتوانین زۆر شتی گەورەتر لەوەی تا ئێستا کردوومانە، بیکەین. باشترین ئیشەکانی ئێمە دەکرێت هێشتا لە ناوەوەماندا بن. کەوایە چۆن دەتوانیت ئەو وزە و پۆتێنشاڵە لە خۆت دەربهێنیت و لەگەڵ جیهاندا بەشی بکەیت؟ ڕەنگە باشترین ڕێگە باشترکردنی ڕۆتیناتی ڕۆژانە بێت. وەک نموونە، با سەیرێکی ڕۆتیناتی ڕۆژانەی نووسەرە بەناوبانگەکان بکەین؛ ئەوانەی مردوون و ئەوانەیشی کە هێشتاکە دەژین.\nهاروکی موراکامی: ”دووبارەکردنەوە بۆ خۆی دەبێتە شتێکی گرنگ.“\nلە چاوپێکەوتنێکی ساڵی 2014دا، موراکامی باسی خووە جەستەیی و ئەقڵییەکانی خۆی دەکات: ”کاتێک خەریکی نووسینی ڕۆمانێکم، لە سەعات چواری بەیانی لە خەو هەڵدەستم و پێنج تا شەش سەعات دەنووسم. لە دواینیوەڕۆدا، دە کیلۆمەتر ڕا دەکەم، یانیش 1500 مەتر مەلە دەکەم (یانیش هەردووکیان دەکەم). پاشان کەمێک دەخوێنمەوە و ئینجا گوێ لە میوزیک دەگرم. لە سەعات نۆی شەودا دەچمە نێو تەختی خەو. ئەم ڕۆتیناتە هەموو ڕۆژێک بەبێ ئەوەی بگۆڕدرێت، دووبارە دەکەمەوە. دووبارەبوونەوە بۆ خۆی دەبێتە شتێکی گرنگ؛ دووبارەبوونەوە فۆڕمێکە لە خەواندنی موگناتیسی، خۆم خەو لێ دەخەم تاکو بگەمە قووڵترین بارودۆخی ئەقڵی.\nئەمما وەها دووبارەییەک بۆ ماوەیەکی دوورودرێژ (شەش مانگ تا ساڵێک) بڕێکی باش لە توانای ئەقڵی و جەستەیی دەوێت. لەو حاڵەدا، نووسینی ڕۆمانێکی درێژ وەک مەشقکردن وایە بۆ زیندوومانەوە لە ژیان. توانای جەستەیی پێویستییەکە هەر وەک هەستارییەکی هونەرمەندانە و داهێنەرانە.“\nئێرنست هەمەنگوەی: ”من هەموو بەیانیانێک دەنووسم.“\nلە چاوپێکەوتنێکدا لەگەڵ جۆرج پڵیمپتن، هەمەنگوەی ڕۆتیناتی ڕۆژانەی خۆی ئاشکرا دەکات: ”کاتێک خەریکی ئیشکردنم لە کتێب یان چیرۆکێکدا، هەموو بەیانییەک لەگەڵ دەرکەوتنی یەکەمین تیشکی ڕۆژدا دەست دەکەم بە نووسین. هیچ کەس نییە بێزارت بکات و دنیا لەو دەمەدا سارد و خۆشە، تۆیش بە نووسین گەرم دادێیت. ئەوە دەخوێنیتەوە کە نووسیوتە و هەر لەو شوێنەی کە وەستاویت، دەزانیت دواتر بە تەمای چی بنووسیت و ئیتر دەست پێ دەکەیتەوە.\nدەنووسیت و دەنووسیت تا دەگەیتە ئەو شوێنەی کە ئیتر شەربەتەکەت چۆڕی لێ دەبڕدرێت و دەزانیت دواتر چی ڕوو دەدات و دەوەستیت، هەوڵ دەدەیت لەناو ئیشەکەتدا بژیت هەتا ڕۆژی دواتر کە دێیتەوە سەری. با بڵێین، لە سەعات شەشی بەیانییەوە دەستت پێ کردووە و ڕەنگە تا نیوەڕۆ، یان پێشتر بخایەنێت.\nکە دەوەستیت، ئیتر خاڵی بوویتەتەوە، لە هەمان کاتیشدا قەت خاڵی نابیتەوە و هەر پڕیت، هەر وەک ئەوەی عیشقبازی و دەستبازی لەگەڵ ئەو کەسە بکەیت کە خۆشت دەوێت. هیچ شتێک ئازارت نادات، هیچ شتێک ڕوو نادات، هیچ شتێک مانای هیچ شتێک نادات، هەتا ڕۆژی دواتر کە دەست دەکەیتەوە بە نووسین.“\nناسان ئینگڵاندەر: ”مۆبایلەکەت بکوژێنەرەوە.“\nناسان ئینگڵایدەر یەکێکە لەو چیرۆکنووسانەی چەندان خەڵاتی وەرگرتووە و لە چاوپێکەوتنێکیدا لەگەڵ گۆڤاری دەیلی بیست قسە لەبارەی لادان و وەلاخستنی گشت ئەو شتانە دەکات کە دەبنە ڕێگر لە ئاست نووسینی ئەودا: ”مۆبایلەکەت بکوژێنەرەوە. ڕاستگۆیانە پێت بڵێم، ئەگەر دەتەوێت بنووسیت و ئیش تەواو بکەیت، ئەوا دەبێت فێر ببیت چۆن خۆت لە هەموو شتێک دابماڵیت. نامەگۆڕینەوە نییە، ئیمەیڵ نییە، فەیسبووک نییە، ئینستاگرام نییە. هەر شتێک کە تۆ ڕۆژانە خەریکیت و دەیکەیت، پێویستە لە کاتی نووسیندا وەلای بنێیت. زۆربەی کاتەکە (ئەمەیش ددانپێدانانێکی گێلانەیە)، دەنووسم و شتێکم لە گوێچکەم ئاخنیوە – تەنانەت ئەو کاتەی ماڵەکە قوڕوقپ و مردوویشە.“\nکورت ڤۆنیگەت: ”من هەمیشە شناو و مەشقی ماسوولکە بەهێزکردن دەکەم.“\nلە ساڵی 1965دا، کورت ڤۆنیگەت نامەیەک [کە دواتر لە ژێر ناوی کورت ڤۆنیگەت: نامەکان، وەک کتێب بڵاو بووەوە] بۆ هاوژینەکەی دەنێرێت و لەبارەی ڕۆتیناتی ڕۆژانەی خۆیەوە بۆی دەنووسێت: ”سەعات 5:30 خولەکی بەیانی لە خەو هەڵدەستم، تا سەعاتی8 خەریکی نووسین دەبم، لە ماڵەوە نانی بەیانی دەخۆم، تا سەعات 10 خەریکی نووسین دەبم، بە پیاسە دەچمە ناو شارەکە، بازاڕ دەکەم، دەچمە نزیکترین مەلەوانگەی ئەو نێوە و نیو سەعات مەلە دەکەم، سەعات 11:45 خولەک دەگەڕێمەوە ماڵەوە، نامەکانی نێو سندووقی پۆستە دەخوێنمەوە، لە نیوەڕۆدا نان دەخۆم. لە دواینیوەڕۆیاندا کاری قوتابخانە دەکەم، یان وانە دەڵێمەوە، یانیش خۆم ئامادە دەکەم. کە سەعات 5:30 لە قوتابخانەوە دەگەڕێمەوە بۆ ماڵ؛ نانی ئێوارە لێ دەنێم، دەخوێنمەوە و گوێ لە میوزیکی جاز دەگرم (لێرە زۆربەی گۆرانی و میوزیکە خۆشەکان لە ڕادیۆدا پەخش دەکرێت)، لە سەعات 10 دەخزێمە نێوی تەختی خەو. هەمیشە شناو و مەشقی ماسوولکە بەهێزکردن دەکەم؛ ئاوا هەست بە گڕوتینێکی زۆر دەکەم.“\nجۆدی پیکۆڵت: ”ناتوانیت هەڵەبژاری لاپەڕەی بەتاڵ بکەیت.“\nدوایین حەوت کتێبی جۆدی پیکۆڵت ژمارە 1ی لیستی پڕفرۆشترینینەکانی زە نیو یۆرک تایمزن. لە چاوپێکەوتنێکدا لەگەڵ نوا چارنێی، جۆدی باسی ڕێچکەی نووسین و داهێنانی خۆی دەکات: ”من بڕوام بە شتێک نییە ناوی بەربەست بێت لە بەردەم نووسەران، بەربەست شتێکە دەنێو دەستەکانی خۆتدایە. ئەگەر کاتێکی زۆرت لە بەردەمدایە بۆ نووسین، سا دانیشە و بنووسە. ناکرێت هەموو ڕۆژێک باش بنووسیت، بەڵام دەتوانیت هەمیشە هەڵەبژاری لاپەڕەیەکی خراپ بکەیت. ناتوانیت هەڵەبژاری لاپەڕەی بەتاڵ بکەیت.“\nمایا ئەنجیڵۆ: ”ژوورێکی خەوتنم هەیە، فەرهەنگێک و تەوراتێکیش.“\nلە چاوپێکەوتنێکی ساڵی 2013دا لەگەڵ گۆڤاری زە دەیلی بیست، ئەنجیڵۆی شاعیر و نووسەری ئەمریکایی باسی نووسین و خووە ڕۆژانەییەکانی خۆی دەکات: ”لە شارۆچکەکەی خۆمدا ژوورێکم لە هۆتێلێک بەکرێ گرتووە و مانگانە کرێ دەدەم. سەعات 6:30 خولەکی بەیانی پیاسەیەکی ئەو دەوروخولە دەکەم. ژوورێکی خەوتنم هەیە؛ تەختێکی خەو، مێزێک و حەمامێک. فەرهەنگێک و تەوراتێکیش. بۆ ئەوەی مێشکم کەمێک وەحەوێت، یاری کاغەز و تێپەڕەوشە دەکەم، وا بزانم نەنکم ئەمەی فێر کردم. قەت لەوێ ناخەوم و سەعات 2 دەگەڕێمەوە بۆ ماڵەوە و ئەوە دەخوێنمەوە کە بەیانییەکەی نووسیومە، ئینجا هەوڵ دەدەم هەڵەبژار و پاکنووسی بکەم.“\nهێنری میلەر: ”زۆر لە خۆت مەکە بۆ نووسین.“\nهێنری میلەری گەورە ڕۆماننووسی ئەمریکایی لەژێر ناونیشانی پڕۆگرامی ڕۆژانە، ڕۆتیناتی نووسینی خۆی و ئەوەی چی بکەین لە درێژایی ڕۆژدا و چۆن کارێکی بەفەڕ و پیت بێتە ئەنجام، لەپێناو تەندروستیی جەستەیی و ئەقڵیدا، ئەم شتانەی یاداشت کردووە و نووسیونی:\nبەیانیان: ئەگەر سەرلێشێواو و باڵانس شێواویت، تێبینییەکانت وەک دنە و هاندەر یاداشت بکە. ئەگەریش لە هەلومەرجی لەباردایت، بنووسە!\nنیوەڕوان: ئیش لەو بەشەی کتێبەکەدا بکە کە خەریکیت دەینووسیت، شوێن پلانەکەت بکەوە بە هۆشەوە. زۆر لە خۆت مەکە بۆ نووسین و قەوبڕ مەکە. لە یەک کاتدا یەک بەش تەواو بکە، وا باشە.\nئێواران: دۆستان ببینە. لە قاوەخانەکاندا بخوێنەرەوە. بە دوای بەش و بڕگە نائاشناکاندا بگەڕێ. بە پێ، ئەگەر دنیا تەڕوتووش بوو، بە بایسکڵ ئەگەر دنیا وشک و برینگ بوو. بنووسە، ئەگەر میزاجت هەبوو، بەڵام تەنیا بیرت لای پڕۆگرام بێت. ڕەسم بکە ئەگەر بەتاڵ و ماندوو بوویت. تێبینی لای خۆت بنووسە. هێڵکاری بکە، پلان دابنێ.\nهەنتەر ئێس. سۆمپسن\nهەنتەر ئێس. سۆمپسن: ”زۆر لە خۆت مەکە بۆ نووسین.“\nئەمەی خوارەوە ڕۆتیناتی ڕۆژانەی هەنتەر ئێس. سۆمپسنە؛ نووسەر و گەورە ڕۆژنامەنووسی ئەمریکایی و خاوەنی بزووتنەوەی ڕۆژنامەگەریی گۆنزۆ [ستایڵێکی نوێ لە ڕۆژنامەگەری کە دوور بوو لە بانگەشە بۆ بابەتیبوون و زۆر جار پەیامنێر دەبوو بەشێک لە بابەتەکە و بە ڕاناوی یەکەم کەسی تاک، هەواڵ یان ڕیپۆرتەکە دەنووسرا و لە ساڵانی حەفتاکانی سەتەی بیست سەری هەڵدا]:\n3:00ی شەو: هەڵسان لە خەو.\n3:05ی شەو: ویسکیی شیڤاز و ڕۆژنامەکانی بەیانیان، جگەرەی دۆنهیڵ.\n3:45ی شەو: کۆکاین.\n3:50ی شەو: پێکێکی تر شیڤاز، جگەرەی دۆنهیڵ.\n4:05ی شەو: یەکەم کوپی قاوە، جگەرەی دۆنهیڵ.\n4:15ی شەو: کۆکاین.\n4:16ی شەو: شەربەتی پرتەقاڵ، جگەرەی دۆنهیڵ.\n4:30ی شەو: کۆکاین.\n4:54ی شەو: کۆکاین.\n5:05ی شەو: کۆکاین.\n5:11ی بەیانی: قاوە، جگەرەی دۆنهیڵ.\n5:30ی بەیانی: سەهۆڵی زیاتر بۆ ناو شیڤازەکە.\n5:45ی بەیانی: کۆکاین، هیی تر، هیی تر.\n6ی بەیانی: ماریوانا تا ڕۆژەکە خۆش بێت.\n7:05ی بەیانی: بیرەی هاینکن، دوو مارگرێتا [کۆکتێلی تەکیلا و خۆشاوی ئەنەناس و لیمۆ و هەندێک جاریش خوێ لە لێواری گڵاسەکە دەدرێت، هەر وەک بیرەی مەکسیکی]، زەڵاتەی کەلەرم، زەڵاتەی تاکۆ، دوو ئەڵقەپیاز، کێکی گێزەر، ئایسکرێم، شفتەی فاسۆلیا، دۆنهیڵ، هاینکنێکی تر، کۆکاین، ئنجا لێخوڕین بەرەو ماڵەوە، بە گڵاسێک وردە سەهۆڵی تێکەڵ بە شیڤاز.\n9ی بەیانی: کێشانی کۆکاین بە جدی.\n10ی بەیانی: نوقڵی خۆش.\n11ی بەیانی: شارترۆزی فەڕەنسی، کۆکاین، ماریوانا.\n11:30ی بەیانی: کۆکاین، هیی تر، هیی تر.\n12ی نیوەڕۆ: هەنتەر ئێس. سۆمپسن ئامادەیە بۆ نووسین.\n12:05 هەتا 6ی ئێوارە: شارترۆزی فەڕەنسی، کۆکاین، ماریوانا، شیڤاز، قاوە، هاینکن، جگەرەی قاوە، شەربەتی ترێ، دۆنهیڵ، شەربەتی پرتەقاڵ، جن، سەیرکردنی فیلمی ڕووت.\n6ی ئێوارە: شاپمانیا، چلوورەی سەرقاوە، پاستای ئەلفرێدۆ.\n8ی شەو: نیشانەکانی ئارامی و ئاسوودەیی.\n8:20ی شەو: خەوتن.\nOn Writing, Writers,


هۆكاری پیشوازی نەكردنی مەسعود بارزانی لە عومەری سەید عەلی – Standard Kurd\nلەلایەن ستاندار Posted on ته‌مموز 1, 2020 20699 جار بینراوە 0 سەرنج\nلەبارەی هۆكاری پێشوازی نەكردنی مەسعود بارزانی سەرۆكی پ.د.ك لە عومەری سەید عەلی رێكخەری گشتی بزوتنەوەی گۆڕان سەرچاوەیەكی پارتی چەند زانیاریەك بۆ ستاندەر ئاشكرادەكات.\nرۆژی دووشەممە، 29ی حوزەیران وەفدێكی باڵای بزوتنەوەی گۆڕان بەسەرۆكایەتی رێكخەری گشتی سەردانی مەكتەبی سیاسی پارتی كرد لەگەل وەفدێكی پارتی بە سەرۆكایەتی فازیل میرانی، سكرتێری مەكتەبی سیاسی ئەو حیزبە كۆبویەوە.\nكۆبونەوەكە نارەزایی ناوخۆیی گۆڕانی بەدوای خۆیدا هێنا بەو پێیەی پێیان وابو بەو پێیەی وەفدەكەی گۆڕان بەسەرپەرشتی كەسی یەكەمە پێویست بو لەگەل كەسی یەكەمی پارتی كە مەسعود بارزانیە كۆببنەوە نەك ئاستی خوارتر.\nسەبارەت بەهۆكاری پێشوازی نەكردنی مەسعود بارزانی لە رێكخەری گشتی بزوتنەوەی گۆڕان سەرچاوەیەك لە پەیوەندیەكانی (پ.د.ك) بە ستاندەری راگەیاند:” هۆكارەكە ئەوە بوە لەهەمان رۆژ مەسعود بارزانی چاوەروانی هاتنی بەرپرسێكی باڵای یەكێتی لە ماڵباتی مام جەلال بوە بۆ ئەنجامدانی كۆبونەوەیەكی دوو قۆڵی.\nسەرچاوەكە وتیشی بەگویرەی ستراتیژیات ئەو دانیشتنەكە لەگەل ئەو كەسایەتیەی ماڵی مام جەلال گرنتر بو بەوپێیەی ماوەیەكی زۆر بو چاوەروانی ئەو دانیشتنە بوونە.\nجێی باسە بەگوێرەی زانیاریەكان سكرتێری حزبی سۆشیالیست و سەرۆكی لایەنێكی ئیسلامی خەریكی ئەو نێوەندگیریە بوون، لەگەل بەشێك لە ئەندامانی ( م س )ی پارتی و یەكێتیش لەسەر خەت بوون بۆ گەیاندنی ئەودوو لایە.\nهاوكات سەرچاوەكەی (پ.د.ك) وتیشی مەسعود بارزانی، خۆشی قەناعەتی بەوە هەبووە كە لەگەل مالی مام جەلال وەك سەردەمی زێڕین ڕیككەوەنەوە. لەدرێژەی باسەكەی ووتیشی : لەدوای ئەو دانیشتنە ئەگەری زۆرە هاوسەنگی ناویەكێتی بگۆڕدرێت و هاریكاری ( ی ن ك)بۆ جەنابی سەرۆك زۆر زیاتر بێت ، حكومەتەكە ئەوكات زۆر بەهێزتر دەبێت .\nلەلایەكی تر سەبارەت بە بزوتنەوەی گۆڕان، كە پێشتر بۆ چاكسازی بەشداری لەحكومەت كردوە ، وەك خۆیان دەلێن بۆ ئەو هەنگاوەش باجی زۆرمان داوە ، لەو هەول وتەقەلایە بەردەوام دەبین، ئەگەر زانیمان چاكسازی ناكرێت ئەوا بەدیلمان هەیەو بێچارە نین.\nبڵاوکراوەی پێشووکێ دژی قەوارەی هەرێمی کوردستانە؟\nبڵاوکراوەی نوێترتوركیا دواین هەڵوێستی خۆی لەبارەی بەردەوامی هێرشەكانی لە هەرێم راگەیاند\nPosted on ته‌مموز 25, 2020 0 351\nPosted on ته‌مموز 31, 2020 0 1006\nPosted on ئاب 5, 2020 0 806\nPosted on ئاب 12, 2020 0 184


سێمینارێک بۆ ٢٨ـەمین ساڵڕۆژی شەهیدانی ڤیەن لە شاری سلێمانی بەڕێوە چوو\n23:44 - 12 پووشپەڕ 2717\nکوردستان میدیا: سێمیناریک بۆ یادی ۲۸سالەی شەهیدکرانی ڕێبەری ناوداری کورد دوکتورقاسملوو و هاورێیانی لە شاری سلێمانی بەڕێوە چوو.\nبەپێی هەواڵی گەیشتوو بە ماڵپەڕی کوردستان میدیا؛ ڕۆژی یەکشەممە ڕێکەوتی ١١ی پووشپەڕی ١٣٩٦ی هەتاوی، لە هۆڵی ئازادیی شاری سلێمانی سێمیناریک بۆ یادی ۲۸ساڵەی شەهیدکرانی ڕێبەری ناوداری کورد دوکتور قاسملوو و هاوڕێیانی بەڕێوە چوو.\nسەرەتای سێمینارەکە بە سروودی نەتەوایەتی ئەی ڕەقیب و ڕاگرتنی خولەکێک بێ دەنگی بۆ گیانی پاکی دوکتور قاسملوو و سەرجەم شەهیدانی کوردستان دەستی پێکرد.\nپاشان تاهیر مەحموودی بەرپرسی دەفتەری نوێنەرایەتی حیزبی دێموکرات لە سلێمانی، بەخێرهاتنی میوانەکانی کرد.\nئەم سێمینارە لە دوو تەوەر پێکهاتبوو کە لە سەرەتادا محەممەد نەزیف قادری ئەندامی دەفتەری سیاسیی حیزبی دێموکرات لەسەر توانایی دوکتور قاسملوو لە ڕێبەری کردنی حیزب و هەروەها لە مەیدانی دیپلۆماسی‌دا بابەتێکی پڕ نێوەرۆکی پێشکەش کرد.\nقادری لە قسەکانیدا تیشکی خستە سەر هەڵوێستە بەرزە نەتەوەییەکانی دوکتور قاسملوو، قۆناغەکانی ژیانی سیاسیی لە حیزبدا و ڕۆڵ و دەوری دوکتور قاسملوو هەم لە حیزبی دێموکرات و هەم لە نێو بزوتنەوەی ڕزگاریخوازی کورددا.\nدواتر ئەبو تارا، ئەندامی مەکتەبی سیاسیی حیزبی شیوعی کوردستان، لەسەر دووربینی دوکتور قاسملوو، تایبەتمەندییە شۆڕشگێرانەکانی ناوبراو لە سەر بزوتنەوەی ڕزگاریخوازیی کورد قسەی کرد.\nتارا لە قسەکانیدا باسی لەو کاتانە کرد کە لەگەڵ ڕێبەری شەهید دوکتور قاسملوو کاری کردووە و کەسایەتی بەرزی دوکتور قاسملووی لە بەڕێوەبردنی حیزب باس کرد.\nلەو سێمینارەدا زۆربەی هێز و لایەنە سیاسیەکانی هەر چوار بەشی کوردستان بەشدار بوون کە بریتین لە:\nـ کۆمەڵەی شۆڕشگیری زەحمەتکێشانی کوردستانی ئێران\nـ یەکیەتیی دێموکراتی کوردستانی ئێران\nـ پارتی لیبڕاڵ دێموکراتی کوردستان\nهێز و لایەنەکانی باشووری کوردستان:\nـ یەکیەتیی نیشتمانی کوردستان\nـ هەڤاڵ ئەبوبەکر ئەندامی جڤاتی نیشتمانی بزوتنەوەی گۆڕان\nـ یەکگرتووی ئیسلامی کوردستان\nـ پارتی کرێکاران و رەنجدەرانی کوردستان\nـ حیزبی زەحمەتکێشانی کوردستان\nـ پەیوەندییەکانی کەجەکە\nـ پارتی پێشڤەرۆی کوردستانی سووریە\nـ پارتی ئازادیی کورستانی سووریە\nـ یەکیەتیی دێموکراتی کوردی سووریە\nهەروەها لەو سێمنیارەدا ژمارەیەکی بەرچاو مامۆستای زانکۆ، کەسایەتیی و رەوشنبیری سلێمانی بەشدار بوون و کاناڵەکانی راگەیاندنی ئەهلی و حیزبی بەشدار بوون.


سەرنجێک لەسەر شەڕی دژی داعش لەموسڵ و جیاوازی هەڵوێستەکان لەناو چەپدا ! ... عەبدوڵا ساڵح\nجەنگ درێژکراوەی سیاسەتە وەک لینین دەڵێ، ئەگەر ئەم شەڕەی موسڵ بەو پێوانەیە هەڵسەنگێنین، ئەوا سیاسەتێک کە لەپشتی ئەم شەڕەوە وەستاوە سیاسەتێکێ تەواو کۆنەپەرستانەیە لە هەردووک لایەنی شەڕەکە، ئەمریکاو هاوپەیمانانی لە هێزە ناوخۆیەکان و ئیقلیمیەکان و نێو دەوڵەتیەکان، ئەوانەی هۆکارێک بوون بۆ سەرهەڵدانی داعش وەک نوێترین و دڕەندەترین نوسخەی ئیسلامی سیاسی، ئەمڕۆ کە ئەم نوسخەیە ماوەی بەسەرچوەو هێڵەسوراکانی ئەوانی بەزاندوە، ئیتر کارێکیان پێ نەماوەو بەدوای نوسخەیەکی تازەترەوەن بۆیە قۆڵیان هەڵماڵیوە بۆ لەناو بردنی، لێرەوە ئاشکرایە کە لەناوبردنی سەربازی داعش لەلایەن ئەو هێزانەوە لەبەر خاتری چاوی کاڵی کەس نیە.\nتەرەفی ئەولاتر کە داعشە بۆ بەرگری لەخۆیی و بەردەوامی بردنە پێشەوەی ئامانجەکەی کە بریتیە لە " بەجێگەیاندنی شەرعی خوا لەسەر ئەرز " شەڕی مان و نەمان دەکا . هەر بۆیە لەهەردووک لاوە شەڕێکی کۆنەپەرستانەیە .\nئەم شەڕە دەبێ هەرئێستا ڕاوەستێ ! ئەوە داخوازی حیزبی کۆمۆنستی کرێکاری عێڕاقە و حیزبی کۆمۆنستی کرێکاری کوردستانیش بەهەمان شێوە بەڵام بە دەربڕینێکی جیاواز، هەندێک لە هێزە چەپەکانی دیکە وەک حیزبی کۆمۆنستی کرێکاری ئێران / حیکمەتیست بەپێچەوانەوە دەڵێن ئەم شەڕە جێگای موخالەفەتی ئێمە نیە، لێگەڕێن با ئەوانەی داعشیان دروست کرد هەر خۆشیان لەناوی بەرن، ئەم دوو هەڵوێستە جیاوازە بۆتە مایەی باس و جەدەلێکی توند لەناو هێزە چەپ و کۆمۆنیستەکاندا لە نێوخۆی عێراق بە گشتی و لە کوردستان بەتایبەتی .\nبەرلەوەی بچمە ووردەکاری باسەکە دەمەوێ بڵێم من لەگەڵ ئەوەدام ئەم سەرەتانە لەجەستەی مرۆڤایەتی دا هەڵکەنرێ، بەدەر لەوەی کێ هەڵیدەکەنێ، بەتایبەتی ئەو هێزانەی خۆیان خوڵقێنەری بوون . ئەگەرچی باوەڕی تەواوم هەیە بەوەی ئەم شەڕە شەڕێکی کۆنەپەرستانەیە، ئەگەرچی بەشێک لە قوربانیانی خەڵکی سڤیلن و دەبێ فشارێکی زۆر بخرێتە سەر لایەنی پەلاماردەر بەتایبەتی کە هەرچۆنێک بۆی لواوە خۆی بەدوور بگرێ لە شۆێنی ژیان و گوزەرانی خەڵک و شۆێنە گشتیەکان لەلایەک، وە لەلایەکی دیکەوە شۆێنی حەوانەوەو نێشتەجێبونی پێویست بۆ ئاوارەکانی ئەم شەڕە کۆنەپەرستانەیە دابین بکرێ، هەروەها باوەڕی تەواوم هەیە کە ئەم شەڕە بەتەواوی داعش لە ڕوی سەربازیەوە لەناو نابا، لەگەڵ هەموو ئەمانەشدا ئەگەر تێک شکانی داعش لەموسڵ بەراورد بکەین بە تێک نەشکانی و مانەوەی، دەبینین، بە بڕوای من، لابردنی ئەم مۆتەکە شومەی ئیسلامی سیاسی و دەرپەڕاندنی لە موسڵ لە قازانج و بەرژەوەندی خەڵک دایە تاکو مانەوەی، هەرچەندە ئەم بۆچونەی من ڕەنگە وەک مەسەلەیەکی محەلی چاوی لێبکرێ، بەڵام من خۆم بەواقعی دەزانم ئەوێش لەبەر هۆ گەلێکی یەگجار زۆر کە من لێرەدا هەندێکیان دەژمێرم :\n1 / خۆزگە هێزە چەپ و پێشکەوتوخوازەکان ئەوەندەیان لە توانا دابایە، کە لەتوانایاندا نیە، جەماوەری ئەسیرکراوی دەستی داعش لە موسڵ ڕابەری بکەن و بە پشتیوانی ئەو هێزە جەماوەریە داعش لەموسڵ وەدەرنێن و حەماسەیەک بخوڵقێنن لە شێوەی حەماسەی کچان و کوڕانی خەباتکار و قارەمانی کۆبانی، ئەمە لەلایەک و لەلایەکی دیکە بەرەی پێشکەوتوخواز و موتەمەدنی دنیا هاتبانایە دەنگ و پشتیوانیان لەم حەماسە جەماوەریە بکردایە هەر وەک چۆن لە جەنگی بۆش و بلێر بۆ داگیرکردنی عێراق کردیان لە شوباتی ساڵی 2003، بەڵام داخەکەم نە ئەویان هەیە و نە ئەمیان ! ئەوەتا لەسەر ئاستی جیهاندا دەبینین چۆن هێزە ڕاستڕەوەکان مەیدانداری دەکەن، هەڵبژاردنی ترامپ و دەرچونی بەریتانیا لە ئیتحادی ئەوروپی دوو نمونەی زیندوی ئەم حاڵەتەن .\n2 / لەماوەی ئەم دوو ساڵ و نیوەی حوکمی داعش لە موسڵ پرۆگرام و پرۆسەی خوێندنیان بە جۆرێک بە ڕێوە بردوە کە زەین و هۆشی منداڵ و مێرمنداڵ و گەنجانیان وا شستو شۆ کردوە کە فەریکە داعشی زۆر توندڕەو تر لەخۆیان بەرهەم بێنێ، قوربانیانی دەستی داعش هێنراونەتە قوتابخانەکان و بەربەرچاوی قوتابیانەوە ئیعدام کراون و تەنانەت زۆر جاریش ئەرکی جێبەجێکردنەکەیان بەوان سپاردوە !\n3 / ژنان کە نیوەی کۆمەڵن بە نیوە مرۆڤیش حیسابیان بۆ نەکراوە، جیا لە پۆشینی جل و بەرگی تایبەت و مەقنەعەو ئەسیر کردنیان لە کوونی ژوور، ڕێگا چونە دەرەوەشیان لێقەدەغە کراوە مەگەر لەگەڵ مەحرەم، خۆ باسی سەبایا و کچە یەزیدیەکان هەر ناکرێ !\n4 / ئەم چوارچێوە جوغرافیایەی داعشی تێدا حاکم بووە لە کۆمەڵگای بەشەری دایان بڕاندوە و وەک لە ئەستێرەیەکی تر بن، هەرکەس سەرپێچیشی کردبێ شەلاق ی کوشتن حازر و ئامادە !\n5 / عێڕاق کە خۆی لە بارێکی ئابوری زۆر خراپدایە، ئەی دەبێ دانشتوانی ژێر دەسەڵاتی داعش لە موسڵ حاڵیان چۆن بێ ؟\n6 / چەکدارانی داعش خۆیان دادگاو خۆیان دادوەر و خۆیان جێبەجێکارن، حوکمی شەرعی ئیسلام لە هەمان چرکەساتەکەدا بەجێدەگەیەنن !\nمەنسوری حیکمەت لە چاوپێکەوتنێکدا لەگەڵ گۆڤاری ئەنتەرناسیونالی هەفتەگی ژمارە 77 بەرواری 26 / 10 / 2001 دا لەباسی دنیا دوای 11 ی سیپتامبەر ئاوا باسی تالیبان دەکا : ( ڕاگەیاندنی جەنگ لەلایەن هیچکەسێکەوە، تەنانەت ئەمریکاو ڕۆژئاواش، بەدژی تالیبان، ناکرێ مەحکوم بکرێ، تالیبان دەبێ بڕوا، لە کۆتاییدا دەبێ بەزەبر بڕوا و بەکردەوەی سەربازی بڕوا، دوژمنی ڕۆژئاوا بۆ تالیبان باشترە لە دۆستایەتیەکەیان . هیچکەس ڕێگر نابێ لەبەردەم پێچانەوەو داخستنی لاپەڕەی ئەو ئینسان کوژانەی کە ڕۆژئاوا خۆی هێناونیە سەر کار ) لێرەدا دەبێ بڵێم تەئکیدیش لەوە دەکاتەو کە جیاوازی هەیە لە نێوان جەنگ و تیرۆر، ئەمە ڕاستە، چونکە ئەوکات تالیبان لە چیاکانی تۆرا بۆرا خۆی حەشار دابوو و ئەمریکاش ئەو ناوەی بەسەر سەری دانیشتوانی دا خاپور دەکرد گوایە شەڕی تالیبان دەکا، وەک چۆن دەڵێن دەریاچەکە ووشک بکە تاکو ماسیە بۆگەنەکە بکوژی ! کە ئەمەش تیرۆریزمێکی حاشا هەڵنەگرە . بەڵام ئەمڕۆ داعش پانتایەکی زۆری خاک بەدانیشتوانەکەشیەوە لەژێر چنگ دایە، دەوڵەتی ڕاگەیاندووە، با دەوڵەتێکی موتەعارەفیش نەبێ، کۆمەڵگا بەڕێوە دەبا بەتەمایە سیکەی پارە لێبدات، سوپای هەیە، کەواتە ئەمە شەڕی نێوان دوو لەشکرە .\nبا بگەڕێمەوە سەر ئەسڵی باسەکە، ئەو کێشە سیاسیەی نێو چەپ دەربارەی شەڕی موسڵ . بوونی جیاوازی بیرو ڕا دەربارەی مەسەلەیەکی سیاسی و تەنانەت مەسەلەیەکی فکریش لەنێو بزوتنەوەیەکدا یاخود لە نێو حیزبێکی سیاسیشدا شتێکی زۆر سروشتیە، هەروەها بوونی باس و جەدەل لەسەر ئەو بابەتانە حاڵەتێکی تەندروستە، بەڵام ئەوەی جێگای داخە وون بوونی ئاسۆی سۆسیالستی لە هەندێک لەو باسانەدا و پابەند نەبوونی تەرەفەکان بە ئوسۆڵ و پرەنسیپی کۆمۆنیزمی کرێکاریەوە بە جۆرێک کە کەشو هەوایەکی سالمی سیاسی فەراهەم بێنێ بۆ بردنە پێشەوەی ئەم باس و جەدەلە، نەک تەنیا ئەوە بگرە پەنابردنی هەندێک لایەن بۆ هەمان شێواز و ئوسوڵی حیزبە بۆرجوازیەکان بە وەشاندنی تانەو تەشەری سیاسی و تەنانەت شەخسیش بە هەڵدانەوەی لاپەڕەکۆنەکان لەسەر یەکتر !؟ ئایا ئەمە کوێی کۆمۆنیزمی کرێکاریە ؟ ئایا نەدەکرا ئۆلگۆیەکی ئوسوڵی کۆمۆنیستی وا بدەینە دەست لەم جۆرە خیلافاتانەدا کە دەرسێکیش بێ بۆ هێزەکانی تری دەرەوەی بزوتنەوەی چەپ لەبری گەیاندنی کارەکە بە شۆێنیك کە برینەکانی وا بەئاسانی ساڕێژ نەبن ؟ ئایا ئەمە خزمەتە بە بزوتنەوەکە یاخود بە نەیارانی ؟\nئەمڕۆ هەموو هێزەکانی مەیدانی سیاسی لە عێراق خەرێکی خۆ ئامادەکردنن بۆ قۆناغی دوای داعش چونکە بمانەوێ و نەمانەوێ شەڕەکە ئیدامەی هەیە لە دەرەوەی ئیرادەی ئێمە، بمانەوێ و نەمانەوی داعش لەڕوی سەربازیەوە بەرەو شکست دەڕوا، چۆنیەتی خۆ سازدان بۆ قۆناغی دوای داعش ئەرکێکی بێئەملاو ئەولای گشت هێزە سیاسیەکانە، حیزبە بۆرجوازیەکان لەو بارەوە بێخەم نین، بەڵام کۆمۆنیستەکان، بەداخەوە، وەک لە ئەجیندایاندا نەبێ وایە ! وادیارە ئەمڕوداوە تێپەڕدەبێ و ئەوانیش لەتەماشاچی بەولاوە چیتر نەبن !


فراکسیۆنی گۆڕان داوا دەکات موچەی پلە باڵاکان بەڕێژەیەکی بەرچاو کەمبکرێتەوە\nپەرلەمانی کوردستان خوێندنەوەی دووەمی بۆ پرۆژە یاسای چاکسازی تەواوکرد و بڕیارە رۆژی پێنج شەممە دەنگ لەسەر پرۆژەکە بدرێت.\nلە کاتی گفتوگۆی پرۆژەکەدا بەتایبەت بڕگە و مادەکانی خانەنشین کردنی پلە باڵاکان، عەلی حەمە ساڵح سەرۆکی فراکسیۆنی گۆڕان رایگەیاند، جیاوازی نێوان کەمترین موچەی خانەنشینی و زۆرترین موچەی خانەنشینی نزیەکی چل هێندەیە، بۆیە دەبێت هەتا دەتوانین جیاوازییەکە کەمبکەینەوە.\nعەلی حەمە ساڵح وتیشی پێویستە ئەوەی موچەی خانەنشینی کەمەکان زیاد بکرێت و ئەوەشی زۆرە کەمبکرێتەوە.\nسەرۆکی فراکسیۆنی گۆڕان داوشیکرد، یاسای خزمەتی شارستانی بەسەر هەموو کەسێکدا جێ بەجێبکرێت بە دادوەرەکانیشەوە.\nئەمەش وەک جێ بەجێکردنی نامەکەی رەوانشاد نەوشیروان مستەفا، کە لە ساڵی ٢٠١٢ داوایکرد" فراکسیۆنی گۆڕان پرۆژە یاسایەك پێشكەش بكا بۆ هەڵوەشاندنەوەی خانەنشینی ئەندام پەرلەمان، هەڵوەشاندنەوەی هەمو ئەو یاسایانەی كە ئەندام پەرلەمان بەر لە تەمەنی تقاعدی خدمەی مەدەنی خانەنشین ئەكا".\nسەرۆکی فراکسیۆنی گۆڕان ئەوەشی وت یاسایەکی تایبەتی یەکگرتووی خانەنشینی دەهێنرێتە پەرلەمان، کە سەرجەم ئەو کەسانەی خزمەتی گشتیان کردوە بەبێ جیاوازی بەو یاسایە خانەنشین بن.\nهاوکات لە دانیشتنی رۆژی یەکشەممەی پەرلەمانی کوردستانیشدا، رێبەر ئەحمەد وەزیری ناوخۆی هەرێم رایگەیاند، وەکو حکومەت پرۆژە یاسایەکی تایبەتی خانەنشینی یەکگرتووی هەرێم دەنێرنە پەرلەمان، ئەو کاتە سەرجەم فەرمانبەران و پلە باڵاکان و بەرپرسان و هێزەکانی ناوخۆش بەو یاسایە و بەبێ جیاوازی بە ئەژمارکردنی ساڵانی خزمەت و بڕوانامە خانەنشین دەکرێن.\nسەرۆکی فراکسیۆنی گۆڕان وتیشی بەپێی یاسای چاکسازی فۆڕمێکی تایبەت دادەنرێت بۆ ئەو کەسانەی دەیانەوێت بگەڕێنەوە سەر کاری پێشوویان، یان نایانەوێت خانەنشین بن.\nبەپێی پێشنیارەکانی پەرلەمانتاران بۆ مادەی حەوت کە تایبەتە بە خانەنشینکردنی پلە باڵاکان، سەرۆکی فراکسیۆنی کۆمەڵ پێشنیاری کرد بە رێژەی سەدا ١٥ ی موچەکانیان و ئەژمارکردنی بڕوانامە و ساڵانی خزمەت خانەنشین بکرێن و بەشێکی زۆر لە پەرلەمانتارانیش پشتگیری ئەو بۆچونەیان کرد.\nفراکسیۆنی گۆڕان پێشتریش لە پەیامێکدا رایگەیاندبوو ئەوان پشتگیری پرۆژە یاسای چاکسازی دەکەن، بەڵام لەگەڵ کەمکردنەوەی خانەنشینی پلە باڵاکانن هاوشێوەی بەغدا.


پارلمانی کوردستان پرۆژەیەکی ١٧ خاڵی بڵاوکردەوە\nپێنج شەممە, 24 شوبات 2011 22:53\nدوای خۆپێشاندانەکانی ئەم دواییەی شاری سلێمانی و ناوچەکانی دەوروبەری، پارلمانی کوردستان کۆبوونەوەیەکی نائاسایی ڕێکخست، سەبارەت بە ڕووداوەکانی ئەم دواییە، کە توندوتیژی لێکەتەوە. سەرباری خوێندنەوەی بەلاغی فراکسیۆنەکان، پرۆژەیەکی ١٧ خاڵیان دەرکرد، ئەمەش دەقی پرۆژەکەیە:\nبه پشت به‌ستن به بڕگه‌ی "1"ی مادده‌ی "56" له یاسای هه‌ڵبژاردنی په‌رله‌مانی كوردستان ژماره "1"ی ساڵی "1992"ی هه‌موار كراو، په‌رله‌مانی كوردستان له دانیشتنی نا ئاسایی ژماره "1"ی رۆژی "23/2/2011"ی خۆی دا، كه تایبه‌ت بوو به به‌رچاوخستن‌و گفتوگۆكردن‌و لێكۆڵینه‌وه له خۆپیشاندانه‌كانی پارێزگای سلێمانی‌و ئه‌و داواكاری‌و ده‌رهاویشتانه‌ی كه له‌ئه‌نجامی خۆپیشانه‌كان دا كه‌وتۆته‌وه له ته‌قه‌كردن‌و شه‌هید و برینداربوونی خۆپیشانده‌ران‌و هێزه‌كانی ناوخۆو سوتاندنی باره‌گاو هه‌ندێ له ده‌زگاكانی ڕاگه‌یاندن، له‌گه‌ڵ داواكاری خۆپیشانده‌ران دا.\nئه‌م بڕیارانه‌ی ده‌ركرد:\n1- ئیدانه‌و ته‌حریم‌و ته‌جریمكردنی توندوتیژی‌و ته‌قه‌كردن له‌هاوولاَتیان‌و هه‌ڵكوتانه سه‌ر باره‌گا فه‌رمیه‌كان‌و حزبیه‌كان‌و زیانگه‌یاندن به‌ماڵی گشتی‌و تایبه‌ت له‌هه‌ر لایه‌كه‌وه.\n2- كشانه‌وه‌ی ده‌ست به‌جێی سه‌رجه‌م هێزه جووڵه‌پێكراوه‌كان، كه به هۆی رووداوه‌كانی رۆژی "17/2/2011" جوڵه‌یان پێكراوه بۆ گشت شاره‌كانی هه‌رێمی كوردستان به‌گشتی‌و شاری سلێمانی به تایبه‌تی‌و گه‌ڕانه‌وه‌یان بۆ باره‌گاكانیان.\n3- ئازادكردنی سه‌رجه‌م ئه‌وانه‌ی به هۆكاری به‌شداربوون له خۆپیشاندان ده‌ستگیركراون، ئه‌وانه‌ش تاوانیان كردوه، ڕاده‌ستی ده‌سه‌لاَتی دادوه‌ری‌و پۆلیس بكرێن.\n4- حكومه‌ت به‌گوێره‌ی یاسا، قه‌ره‌بووی ماددی‌و مه‌عنه‌وی سه‌رجه‌م ئه‌و كه‌س‌و لایه‌ن‌و ده‌زگاو هێزانه بكات كه به هۆی په‌لامارو توندوتیژیه‌وه زه‌ره‌رمه‌ندبوون، به‌گوێره‌ی یاسا.\n5- پاراستن‌و رێكخستنی خۆپیشانده‌ران، ته‌نها به هێزه‌كانی پۆلیسی ناوخۆو پۆلیسی چالاكیه مه‌ده‌نیه‌كان بسپێردرێت، شوناس "ناو، باج، شوێنی كار"ی هێزه پارێزگاره‌كان ئاشكرا بێت‌و نه‌هێڵدرێت هیچ كه‌سێك به ده‌مامك‌و ئوتومبیلی جام ڕه‌ش هاتوچۆ بكات.\n6- هێزی پێشمه‌رگه‌ی كوردستان له هه‌موو جۆره ململانێیه‌كی سیاسی ناوخۆیی به‌دووربێ‌و ئه‌ركی نیشتمانی خۆی وه‌ك هێزێكی نیشتمانی‌و پاراستنی ده‌سكه‌وته‌كانی خه‌ڵكی كوردستان جێبه‌جێ بكات.\n7- پێویسته لیژنه‌ی بالاَی لێكۆڵینه‌وه، كه له‌لایه‌ن حكومه‌ته‌وه پێكهاتووه، له‌لایه‌ن ئه‌ندامێكی دادگای ته‌مییزه‌وه سه‌رۆكایه‌تی بكرێت‌و ئه‌ندامه‌كانی كه‌سانی شاره‌زاو بێ لایه‌ن بن‌و به زووترین كات ئه‌نجامه‌كه‌ی بخه‌نه به‌رده‌م ڕای گشتی.\n8- له‌مامه‌ڵه‌كردن له‌گه‌ڵ بارودۆخه‌كه‌دا، كه‌مته‌رخه‌می له‌لایه‌ن دام‌و ده‌زگاكانی پۆلیس‌و ئاسایش دا هه‌بوه‌و دوای ئه‌نجامدانی لێكۆڵینه‌وه ده‌بێ لایه‌نی كه‌مته‌رخه‌م ئیجرائاتی یاسایی له‌گه‌ڵ بكرێت، هه‌روه‌ها به‌رپرسی ده‌زگا ئه‌منیه‌كان ئه‌وانه‌ی كه‌مته‌رخه‌میان نواندوه، به‌گوێره‌ی یاسا مامه‌ڵه‌یان له‌گه‌ڵ بكرێ.\n9- نابێ به‌بێ بڕیاری دادگا هیچ خۆپیشانده‌رێك به‌هۆی به‌شداریكردنی له‌خۆپیشاندان ده‌ستگیر بكرێ.\n10- بڕیاری جولاَندنی هێزی سه‌ربازی له شارێكه‌وه بۆ شارێكی تر نابێت ئه‌نجام بدرێ ته‌نها له‌حاڵه‌تی بوونی مه‌ترسی ده‌ره‌كی نه‌بێت.\n11- ده‌ستبه‌جێ ئه‌نجام ده‌رانی سووتاندنی كه‌ناڵی "نالیا"، "رادیۆ"و "ته‌له‌فزیۆن"ی گۆڕان، ڕێوشوێنی یاساییان له‌به‌رامبه‌ردا بگیرێته به‌رو بدرێنه دادگا.\n12- به‌مه‌به‌ستی چاكسازی ریشه‌یی‌و گشتی له‌لایه‌ن فراكسیۆنه‌كان‌و لیژنه‌كانی ناو په‌رله‌مانه‌وه به هاوكاری ئه‌نجومه‌نی وه‌زیران‌و سوود وه‌رگرتن له لایه‌نه سیاسیه‌كان‌و رێكخراوه‌كانی كۆمه‌ڵی مه‌ده‌نی‌و مامۆستایانی زانكۆو پسپۆران‌و خه‌ڵكانی بێ لایه‌ن‌و دڵسۆز ئاماده‌و پێشكه‌ش به په‌رله‌مان بكرێ بۆ گفتوگۆكردن‌و چاودێری جێبه‌جێ كردنی به‌زووترین كات.\n13- پێویسته حكومه‌ت ده‌ست به‌جێ چه‌ندین بریاری گرنگ‌و به په‌له ده‌ربكات، كه په‌یوه‌سته به باشتر كردنی باری گوزه‌رانی خه‌ڵكی‌و به‌دیهێنانی دادپه‌روه‌ری كۆمه‌لاَیه‌تی‌و كرانه‌وه‌ی زیاتری فه‌زای سیاسی‌و ئازادی.\n14- هه‌موو لایه‌ك هه‌وڵ بۆ هێوركردنه‌وه‌ی بارودۆخه‌كه‌و راگرتنی هێرشی راگه‌یاندنی حزب‌و لایه‌نه‌كان بدات.\n15- بانگهێشتكردنی سه‌رۆكی حكومه‌ت‌و وه‌زیری ناوخۆو وه‌زیری پێشمه‌رگه بۆ په‌رله‌مان بۆ روونكردنه‌وه‌و لێپرسینه‌وه، به‌پێی رێككاره یاساییه‌كان.\n16- زه‌مینه سازكردن‌و پشتگیریكردنی ئه‌نجامدانی دیالۆگێكی نیشتمانی سیاسی له‌نێوان ئه‌و حزب‌و لایه‌نه سیاسیانه‌ی نوێنه‌ریان له‌په‌رله‌مانی كوردستان هه‌یه، به‌مه‌به‌ستی هێنانه ئارای پێكه‌وه سازانی یاسایی سیاسی بۆ هه‌مواركردنه‌وه‌ی ئه‌و یاسایانه‌ی كه خاوه‌نی ره‌هه‌ندی سیاسیی‌و نیشتمانیان هه‌یه.\n17- پێكهێنانی لیژنه‌یه‌كی تایبه‌ت له‌نوێنه‌ری سه‌رجه‌م فراكسیۆنه‌كان له په‌رله‌مانی كوردستان، به‌مه‌به‌ستی به دواداچوون‌و گوێ گرتن له داخوازی خۆپیشانده‌ران."


22ی گوڵان خاڵێکی وەرچەرخان لە مێژووی کوردستان/ سەفەرێکی پڕ دەستکەوت - Mehr News Agency\nAP ١٤٠٠ Ordibehesht ٢٢ ٠٧:٣٥\nNews Code 37277\nبە پێی هەواڵی مێهر، مانگی گوڵانی ساڵی 1388 خەڵکی کوردستان بینەری ڕووداوێکی گرینگ و دڵخۆشکەر لەم پارێزگایە بوون و ئەوەش سەفەری ڕێبەری مەزنی شۆڕش بۆ ئەم پارێزگایە پاش 31 ساڵ بوو.\nلەو ڕۆژە مێژووییەدا هەموو شەقامەکانی شاری سنە پڕاوپڕ لە خەڵکانێکی چاوەڕێ دیداری ڕێبەری مەزن بوو. پیر و لاو و ژن و پیاو لە هەموو چین و توێژەکان بۆ پێشوازی لە ڕێبەرەکەیان لە شەقامەکان کۆ بوونەوە و بە گوڵ و ئاڵای ئێران و شادییەوە، پێشوازییەکی بەشکۆیان لە ڕێبەری مەزنی شۆڕش کرد.\nکوردستان پارێزگایەکی فەرهەنگییە\nڕێبەری شۆڕش لە کاتی سەفەری بۆ کوردستان لە شاری سنە وتەدانێکیان پێشکەش کرد و ئەم پارێزگایەی وەکوو پارێزگایەکی فەرهەنگی ناو برد و ئەم میداڵی شانازییەی بۆ هەمیشە پێشکەشی خەڵکی کوردستان کرد.\nهەروەها باسی پێویستیی یەکگرتووبوونی خەڵکی کرد و داوای کرد وشیار بن و نەبنە گوێبیستی خواستە نەیارانەکانی دوژمن.\nڕێبەری مەزن هەروەها لە وتەکانیدا باسی زمانی کوردی کرد و وتیشی: زمانی کوردی سەرمایەیەکی نەتەوەییە، ئەم سەرمایە نەتەوەییانە دەبێ کەڵکیان لێ وەربگیردرێت و بە کار بهێنرێت.\nئەم سەفەرە بە گشتی نیعمەتێکی گرینگ و هەمیشەیی بۆ کوردستان بوو کە دەستکەوتی زۆری بوو و تا ئێستاش ئاکامەکانی دەبینرێت. هەروەها گۆڕانێکی لە هەموو بوارەکان لە کوردستان پێک هێنا و لە زۆر بوارەوە ئەم پارێزگایە پاش سەفەری ڕێبەری ڕووی لە گەشە کرد بۆیە بۆتە خاڵی وەرچەرخانێک لە مێژووی ئەم پارێزگایە و هەرگیز لەبیری خەڵک ناچێتەوە.\nڕوانین و بۆچوونە نەرێنییەکان لە سەر ئەم پارێزگایە لابرا و تەنانەت دوژمنان ڕاوبۆچوونیان بۆ ئەم پارێزگایە گۆڕدراوە.\nدەستکەوتەکانی سەفەری ڕێبەری بۆ کوردستان\nڕێبەری مەزنی کۆماری ئیسلامی ئێران لەو سەفەرەدا پارەیەکی زۆریان بۆ گەشەی کوردستان لە هەموو بوارەکاندا تەرخان کرد و ئاکامەکانی ئەو کارە تا ئێستاش لە سەر ژیان و کاری خەڵکی کوردستان کاریگەری هەیە.\nگۆڕانی بۆچوونە نەرێنییەکان، بڵاو بوونەوەی بانگی سوننەکان لە دەنگ و ڕەنگی کوردستانەوە، تەرخان کردنی زیاتر لە هەزار و 200 ملیار تمەن بۆ گەشە و ئاوەدان کردنەوەی پارێزگا، زۆر بوونەوەی موسافیر و گەشتیاران بۆ کوردستان، سوود وەرگرتنی 400 گوند لە گازی سروشتی، چوار هۆڵی وەرزشی 1200 کەسی، گەڵاڵەکانی بینا کردنی بەربەند، ئاوەدانی ڕێگای شار و گوندەکان، زۆر بوونەوەی نەخۆشخانە و ناوەندە تەندروستییەکان و ... لە دەستکەوتەکانی ئەم سەفەرە لە بیر نەکراوەن کە تا ئێستاش خەڵکی ئەم پارێزگا کەڵکی لێ وەردەگرن و درێژەی هەیە.\nشیاوی ئاماژەیە ڕێبەری کۆماری ئیسلامی 22 تاکوو 28ی گوڵانی 1388 میوانی خەڵکی کوردستان بوو.


رۆژیک لەگەل بەرازەکاندا - قەڵەم\nمندالێک هەبوو ناڕەسەن. کاتێک دایک و باوکی داوایان لێدەکرد جل و بەرگ لەبەربکا، قەت گوێی لێیان نەدەگرت. کاتێک لە دووای حەمام دایک و باوکی پێیان دەگوت کە ئەو جل و بەرگەی لەبەر بکا وا بۆ ئەو کاتە دەشیا، قەت بەقسەیانی نەدەکرد. ئەو حەزی دەکرد بەشێوازی سەیر و سەمەر جل و بەرگ لەبەربکا و، جگە لەمە کاتێکی زۆریشی بەکاردەهێنا. دایک و باوکی دەکەوتنە پەلەپەل و داوایان لێدەکرد خێراتر بێت، بەڵام ئەو حەزی بەمە نەبوو و بگرە خاوتریش دەجوڵایەوە.\nرۆژێکیان دایک و باوکی، کە وەک هەمیشە پەلەپەلیان بوو، تەواو لە خاوەخاو و گوێندانی کوڕەکەیان توڕەبوون و پێیان گوت کە بە رووتی بڕواتە دەر. کوڕەکە ئەمەی کرد و کاتێک دایک و باوکی چوونە دەرەوە بینیان بە رووتی لەوێ راوەستاوە و چاوەروانی ئەوانە ماشینەکە بێنن. لەم کاتەدا جووتیارێک کە خاوەنی بەراز بوو بەوێدا تێپەڕی. جووتیارەکە گوێی قورس بوو و چاوەکانی کز. نەک هەر ئەمە، بەڵکو هاوکات لەبیریشی کردبوو چاویلکەکانی لەچاو بکا. بۆیە کاتێک کوڕە رووتەکەی بینی، پێی وابوو یەکێک لە بەرازەکانیەتی. بۆیە لە گەڵ خۆی بە دەنگدان و دنە و پاڵنان کوڕەکەی بەرەو ئاخوڕی بەرازەکان برد.\nکوڕەکە تەواوی رێگا کەوتە ململانێ، بەڵام لەبەرئەوەی جوتیارەکە کەڕبوو، گوێی لەهیچ نەبوو. هیچ ململانێیەک دادی نەدا. کوڕەکە هەموو ئەو رۆژە لەلای بەرازەکان مایەوە. لەگەڵیان ژیا، لەگەڵیان خانوو و خواردنی دابەشکرد و بەگشتی خۆی وەک ئەوان دەهاتە بەرچاو.


لاوازیى فیکریى خەباتى فێمینیزم لە کوردستاندا - transcultures\nHome/شیكاریی/لاوازیى فیکریى خەباتى فێمینیزم لە کوردستاندا\nلاوازیى فیکریى خەباتى فێمینیزم لە کوردستاندا\n20 ئازار 2022\nلە هەرێمى کوردستان و کۆمەڵگەى کوردیدا دەیان جیاکاریى و ناڕەوایەتیتى هەیە. ئەمەش هۆیەکەی بۆ دوورکەوتنەوە لە بەهاى مرۆیى و هاووڵاتێتیی دەگەڕیتەوە، بەجۆرێک، لە ڕێگەى چەندین پێودانگى کۆمەڵایەتییەوە پلەى مرۆڤێک لە یەکێکى تر باڵاتر و مرۆڤێک بەڕێزتر و خاوەنمافتر و پارێزراوترە لە مرۆڤێکى تر. لەنێویاندا پێودانگى ژنێتى و پیاوێتی بووەتە مایەى جیاکاریى جێندەریی و سیستەمێکى پلەبەندی واى دروستکردووە، کە پیاو لە سەرەوەى هەڕەمەکەیە و ژن لە بنکەکەیدایە.\nلە پلەی سەرەوەى ده‌سه‌ڵاته‌كاندا له هەرێمى کوردستاندا، له نموونەى سه‌رۆكایەتى هه‌رێم و ئەنجومەنى وه‌زیران، دیوەخانى کاراکتەرە سیاسییەکان، سه‌رۆكى پارتە سیاسییەکان، سه‌رۆك عەشیرەتەکان، پارێزگاره‌كان، سەرمایەدار و بازرگانه‌كان، مامۆستایانى ئایینى، فەرماندە سەربازییەکان و تا دوایى… جێگەى بەتاڵى ژنى تێدا دیارە. واتا لەو شوێنانەدا کە بڕیارەکانى تێدا دەدرێت و سیاسەتەکانى تێدا دادەڕێژرێت و باوەڕەکان ڕەنگڕێژ دەکرێت جێگە و پێگەى ژن تێیدا تەنگ و بە نرخى نەبوونە.\nزۆرینەى ڕەهاى جێگە و دامەزراوە گرنگەکانى کۆمەڵگە له ده‌ستی پیاواندایه و هه‌موویان موڵكی نێرینه‌ن. له هه‌ر پێگه‌یه‌كی ده‌سه‌ڵاتدارێتیدا ژنێک هه‌بێت ئەوا پیاوێكی له پشته‌وه‌یه و له‌ژێر سێبه‌ری پیاوێكدا پیادەى ده‌سه‌ڵاتدار‌ێتییەکەى دە‌كات. دواجار، پیاوە سێبەرەکەى بان سەرى بڕیارە چارەنووسساز و گرنگەکانى پێ دەدات. لە هەرێمى کوردستاندا ئەوەى بۆ هەمووان ڕوونبووەتەوە ئەوەیە دروشم و بانگه‌شه‌كانی دادپەروەریى، یان یه‌كسانی له نێوان ژن و پیاودا، زیاتر چاوبه‌ستۆكێ و خاپاندنه و بێگومان مەرامى پیاوانە و پاتریارکییانەى لە پشتەوەیە.\nوێڕاى ئەوەى لە کۆمەڵگەى کوردیدا ژن و پیاوى بیوباوەڕی فێمینیستیی و ڕێکخراو و دامەزراوەى کۆمەڵایەتى هەن داکۆکى لە مافەکانى ژنان دەکەن و درک بەو ستەمە دەکەن کە بەسەر ژن سەپێندراوە؛ بەڵام هەوڵ و تێکۆشانى ئەمانە فەلسەفەیەکى قووڵى لە پشتەوە نییە و خۆیان بە چەکى هزر و مەعریفە باربوو نەکردووە، هەر بۆیە گوتارەکانیان کاریگەرى دروست نەکردووە و نەچووەتە ناو فیکر و خەیاڵدانى ئەوانى دیکەوە. ئەمە وێڕاى چەندین گرفت و لەمپەڕ و بەربەستى دیکەى بەردەمیان، بەڵام لاوازى فیکریى و فەلسەفییان یەکێکە لە خاڵە نەرێنییە بنەڕەتییەکان.\nوەک دەزانرێت ئەدەبیات و فەرهەنگ و هزر و خەباتى فێمینیستى و داکۆکیکردن لە مافەکانى ژنان دەگەڕێتەوە بۆ وڵاتانى ئەوروپا و ڕۆژئاوا، کە لە میانەى چەندین بزوتنەوە و ڕێکخراو و گروپدا بەرجەستە بوو بوون. بەڵام هیچ کامێکیان نەبوو کە هزر و فەلسەفە و قوتابخانە و ئاڕاستەیەکى فەلسەفى باربووى نەکات، چونکە هیچ بزوتنەوە و ڕێکخراو و گروپێک نییە بەبێ ئەوەى هزر و فەلسەفە و تیۆرەى لەپشتەوە بێت بتوانێت درێژە بە خۆى بدات. ئەو هزر و فەلسەفە و تیۆرانەى هەڵقووڵاوى دەیان و سەدان کتێب و نووسین و گوتارى بەپێزن.\nلە کۆتاییەکانى سەدەى هەژدە کتێبەکەى (مارى وڵستۆنکرافت) (داکۆکیکردن لە مافەکانى ژنان A vindication of the rights of women) زایەڵەیەک بوو لە گوێى سەدان و هەزاران ژن و پیاوى ئازادیخوازدا دەزرنگایەوە، تاکو لە نیوەى دووەمى سەدەى نۆزدەدا (جۆن ستیوارت میل) بە کتێبى (بەکۆیلەکردنى ژنان The subjection of women) سەمفۆنیایەکى لێ بەرهەم هێنا و لە ناوەڕاستى سەدەى بیستەمیشدا (سیمۆن دو بۆڤوار) بە کتێبى (ڕەگەزى دووەم The second sex) کردى بە مارشى بزوتنەوە فێمینیستییەکان.\nئەگەر ئەم کتێبانە و سەدان و هەزاران کتێبى دیکە نەبان ئەوا فێمینیستەکان نەیاندەتوانى دەنگى خۆیان بە دونیادا بڵاوبکەنەوە و خەباتەکەیان ڕەگى قووڵ دابکوتێ، بەجۆرێک هێندە ڕووچووبوونە نێو ئەم پرسەوە تەنانەت تەواوى فیکر و فەلسەفە و دەقە فەلسەفییەکانى فەیلەسوف و بیرمەندە سەرەکى و گرنگەکانى مێژووى فەلسەفەیان خستە بەر چەردەیەکى ڕەخنەگرانەوە. هەموو ئەو ئیدیۆم و زاراوە و بیرۆکانەی فەیلەسوفانیان ڕەخنەکرد کە بە سووک تەماشاکردنى ژنانیان تێدا بوو یاخود ژنیان بە بوونەوەرى نزم و ناتەواو و ناعەقڵانى و پلە دوو ئەژمار دەکرد: ئەوە نیشانەى نێرسالارێتییە کاتێک (پلاتۆن) دەڵێت خوداوەندەکان هەشت چاکەیان لەگەڵدا کردووم یەکێک لەوان ئەوەیە منى بە پیاو دروستکردووە نەوەک ژن. لە ڕێى زانستەوە (ئەرستۆتالیس)یان بەدرۆدەخستەوە، کە دەڵێت ژنان بوونەوەرى ناتەواون و سروشت کاتێک نەیتوانى پیاو بخوڵقێنێت ژن دروست دەکات و ژن بەرهەمى ناتەواوییەکانى سروشتە. درکیان بە دڵڕەقى و دەروون شێواوى (شۆبنهاوەر) کرد چونکە سۆز و ئەوینى ژنانى بە تەڵە و خاپاندن و چاوبەستۆکێ بەناوکردبوو. زانیان (نیچە)ش شکستى لە عەشقدا خواردووە بۆیە گوتوویەتى کاتێک دەچیت بۆ لاى ژنان با قامچییەکەت بیر نەچێت. ئەمە بەو واتایە دێت ئەوان بە ئامانجى داڕشتنى سیاسەتێکى تۆکمەى فێمینیستییانە سەرەتا لە دەسکاریکردنى زهنییەت و عەقڵییەتى پیاوەوە دەستیان پێکرد، چونکە درکیان بەوە کردبوو تاکو زهنییەت و عەقڵییەتى پیاوان نەگۆڕێت ئەستەمە بیر لە گۆڕینى ڕەفتار و هەڵسوکەوتیان بکرێتەوە.\nلە هەرێمى کوردستانیشدا، وەک زۆربەى بوارەکانى دیکە، کەلێنێکى گەورە لە بوارى کتێب و توێژینەوەى بەپێزدا بەدی دەکرێت، لەبارەى بەدواداچوون بۆ وەڵامى ئەو پرسیارانەى کە ڕوانین و مامەڵەى ژن و پیاو لە هەمبەر یەکترى ڕەنگڕێژ دەکات و واتاکانى ژنێتى و پیاوێتى تێیدا پەنهانن و ئەو هۆکارانەى وا دەکەن تاکو ئێستا کولتوورى عەشاییریى زاڵ بێت بەسەر ڕوانین و مامەڵەى تاکى کۆمەڵگەى کوردیدا بکات بەرانبەر ژنان و ئەو هۆکارانەى وا دەکەن ژن زیاتر لە حەرەمى ماڵ و موڵک و تەجاوزاتەکان ئەژمار بکرێت و ئەو فاکتەرانەى وا دەکەن توندى و جدییەت و پێداگریى بە پیاوەوە گرێ بدرێت و نه‌رم و نیانى و ناجدییەت و دەستەمۆییش بە ژنەوە. پرسیارەکان لەبارەى بارودۆخى ژنانى کۆمەڵگەى کوردییەوە زۆروزەوەندن. ئەگەر بڵێین کتێب و نووسین لەو بارەوە نییە ئەوا بە هەڵەدا دەچین، بەڵام کتێب و نووسینەکان لاوازى فیکرییان پێوە دیارە –جگە لە “شۆڕشى کۆمەڵایەتى و ژیانى نوێ” لەگەڵ “عەشقى کورد”ى (عەبدوڵڵا ئۆجەلان) کە ئەوانیش بە مەرامى هاندان و ئامادەکردنى ژنان بۆ شۆڕش و خەباتى چەکدارى نووسراون- زۆربەیان یان سنوورى گوتارى ڕۆژنامەوانییان تێنەپەڕاندووە، یاخود جووینەوەى هزر و فەلسەفە فێمینیستییەکانى ڕۆژئاوان. لەکاتێکدا گرفت و کێشەکانى ژنان لە کۆمەڵگەى کوردیدا هەمان ئەو کێشە و گرفتانە نین کە لە کۆمەڵگەیەکى دیکەدا هەن، بۆیە پێویستە کتێب و توێژینەوەکان هەڵقووڵاوى کۆمەڵگەى کوردى بن نەوەک هاوردەى کۆمەڵگە و وڵاتێکى تر.\nPrevious حەکایەتە هەڵبەستراوەکان\nNext ژنکوژەکانی کۆمەڵگەی کوردی تەنیا نیین…!\nپاداشت و سزا سایکۆلۆژییەکانی جەماوەر بۆ پاڵەوانەکانی (نموونەی کۆمەڵگەی کوردی)\nدلێر محەمەد نوری وەك ئاشکرایە کاری بانگخوازیی ئایینی، مێژوویەکی کۆنی هەیە. ئەگەر تا پەیدابوونی ئاینی …


كۆمه‌ڵی ئیسلامی: 900 ملیار دینار له‌بانكێكدایه - پرس میدیا\nHome ئابووری سڵایدشۆو كوردستان هەواڵ كۆمه‌ڵی ئیسلامی: 900 ملیار دینار له‌بانكێكدایه\nكۆمه‌ڵی ئیسلامی: 900 ملیار دینار له‌بانكێكدایه\nپرس میدیا 5/03/2020 08:57:00 م ئابووری, سڵایدشۆو, كوردستان, هەواڵ,\nسه‌رۆكی فراكسیۆنی كۆمه‌ڵی ئیسلامی داوا له سه‌رۆكایه‌تی په‌رله‌مان ده‌كات، به‌دواداچوون بكات بۆ ئه‌و پارانه‌ی كه له بانكێكدا هه‌ڵگیراون كه بڕی 900 ملیار دیناره‌و به‌شی موچه‌ی مانگێكی فه‌رمانبه‌ران ده‌كات.\nعه‌بدولستار مه‌جید، سه‌رۆكی فراكسیۆنی كۆمه‌ڵی ئیسلامی له په‌رله‌مانی كوردستان، له یاداشتێكدا كه ئاراسته‌ی سه‌رۆكایه‌تی په‌رله‌مانی كردووه، تێیدا هاتووه " به‌پێی زانیاریه‌كانی ئێمه له‌چه‌ند رۆژی رابردودا، نزیكه‌ی 500 ملیار دینار هاتوه‌ته بانكی هه‌رێم، هه‌روه‌ها نزیكه‌ی 400 ملیار دینار له‌ناو بانكی هه‌رێم هه‌یه، كۆی پاره‌كه‌ش نزیكه‌ی 900 ملیار دیناره، ئه‌و بڕه پاره‌یه به‌شی موچه‌ی مانگێك ده‌كات".\nهه‌روه‌ها ئه‌وه‌شی خستووه‌ته‌ڕوو "موچه‌خۆران زیاتر له 50 رۆژه موچه‌یان وه‌رنه‌گرتوه، داواده‌كه‌ین، لیژنه‌یه‌ك پێكبهێنن بۆ دڵنیایی له‌و بابه‌ته و فشار بخه‌نه سه‌ر حكومه‌تی هه‌رێم بۆئه‌وه‌ی هه‌رچۆنێك بێت موچه دابه‌شبكات".\nئه‌وه له‌كاتێكدایه هێشتا موچه‌ی مانگی 12ی ساڵی رابردووی فه‌رمانبه‌ران دابه‌ش نه‌كراوه.\nتاگەکان # ئابووری # سڵایدشۆو # كوردستان # هەواڵ\nBy پرس میدیا at 5/03/2020 08:57:00 م\nLabels: ئابووری, سڵایدشۆو, كوردستان, هەواڵ\nئابووری سڵایدشۆو كوردستان هەواڵ


جۆکەر داهاتێکى زۆرى پەیداکردووە لە هەرێمى کوردستانیش بینەرى زۆرى هەبوە\n"تێڕوانینت بۆ جیهانى سینەما پێش و پاش بینینى جۆکەر دوو تێڕوانینى جیاواز دەبێت"\n21:30 یه‌ك شه‌ممه 20 تشرینی یه‌كه‌م 2019\nجۆکەر توانیویەتى لەماوەى 17 ڕۆژى پەخشیدا لە سینەماکانى جیهان، بڕى 737 ملیۆن و 529 هەزار دۆلار کۆبکاتەوە، هێشتا فیلمەکە لە ڕیزبەندى سەرەتاى بۆکس ئۆفیسدایە و لە هەرێمی کوردستانیش هەوادارێکى زۆرى هەبوە.\nفیلمى جۆکەر لە 4ى تشرینى یەکەمى 2019، بە فەرمى لە سینەماکانى جیهان نمایشکرا، هاوشانى جیهان لە هەرێمى کوردستانیش ئەو فیلمە خرایە لیستى نمایشکردنەوە، ئەوەى دەبیندرا خەڵکێکى زۆر تامەزرۆى بینینى ئەو فیلمەبوون، تەنانەت لە هەفتەى یەکەمى نمایشیدا، بەشێک لە هەوادارانى فیلم تکتیان دەستنەدەکەوت.\nبەرپرسى فرۆشتنى تکتى فیلم لە سیتى سینەماى شارى سلێمانى بە ناس کوردى وت: “بەڕاستى فیلمى جۆکەر هەوادارێکى زۆرى هەبو، تا ئێستاش خەڵکێکى زۆر بەتایبەت چینى گەنجان بە کوڕ و کچەوە دێن بۆ تەماشاکردنى ئەو فیلمە، بەڵام هەفتەى سەرەتا هۆڵەکان پڕ دەبوون و خەڵک تکتى دەست نەدەکەت”.\nهەروەها ئاماژەى بەوەشکرد، هۆکارى ئەو هەوادارە زۆرە دەگەڕێتەوە بۆ ئەوەى ئەو کارەکتەرە (جۆکەر) پێشتر وەک شەڕخوازێک لە فیلمى تردا بینراوە، ئێستا هەوادارانى سینەما خولیارى ئەوەیان بوە چیرۆکى ژیانى ئەو کەسایەتییە بزانن.\nفیلمى جۆکەر لە جیهاندا دەنگى دایەوە، بەشێکى زۆرى ئەو کەسانەشى لە ڕۆژى یەکەمدا تەماشاى ئەو فیلمەیان کرد، هۆشداریاندا لەوەی “فیلمەکە کاریگەری خراپی دەبێت لە سەر ئەو کەسانەی کە کێشەی درونییان هەیە”.\nهەوادارێکى فیلم کە لە سینەما سەیرى فیلمى جۆکەرى کردووە، بە ناس کوردى وت: “تێڕوانینت بۆ جیهانى سینەما لە پێش تەماشاکردنى فیمى جۆکەر و پاش تەماشاکردنى دوو تێڕوانینى جیاواز دەبێت، جۆکەر زۆر بۆچون دەگۆڕێت”.\nئەو هەوادارە کە وەک خۆى دەڵێت هەر لە ترایلەرى فیلمەکەوە پلانى بوە زوبەخێرایی بڕوا بۆ بینینى جۆکەر وتیشی، فیلمى جۆکەر خاوەنى فەلسەفەیەکى قوڵە و تەنها فیلمێکى ئاسایی نییە و تەماشاکردنى بۆ هەندێک کەس لەوانەیە گرفت دروست بکات لەڕوى دەرونییەوە، وە بە ڕوداوێکى سینەمایی ناوزەندى کرد.\nلە ئاستى جیهاندا لەماوەى 17 ڕۆژى نمایشیدا، فیلمى جۆکەر توانیویەتى بڕى 737 ملیۆن و 529 هەزار دۆلار کۆبکاتەوە، هێشتا فیلمەکە لە ڕیزبەندى سەرەتاى بۆکس ئۆفیسیشدایە، ئەوەش لەکاتێکدایە فیلمەکە 55 ملیۆن دۆلار بودجەى دەرهێنانەکەى بوە.\nسەرەڕای ئەوەی خواکین فیۆنێکس، ئەستێرەی بەناوبانگی هۆلیوود ڕۆڵەکەی بەشێوەیەکی بێوێنە نواندووە وەک ڕەخنەگران و سینەماکاران ستایشیان کردووە، بەڵام فیلمەکە بێ ڕەخنەش نەبوە، هەندێک ڕەخنەگر دەڵێن، لەکاتی نمایشکردنیدا جۆکەر نەبوەتە هۆی سەرسامبوونی هەوادارانی فیلم، هۆکاری ئەوەش دەگێڕنەوە بۆ تاریکی و ڕەنگی ڕەش کە زۆربەی دیمەنەکانی فیلمەکەی داگیرکردووە، هەروەها گۆڕانی کەسایەتی سەرەکی فیلمەکە لە کەسێکی ئاساییەوە و بۆ کەسێکی تۆڵەسێنەر، کە ئەوەش بینەرانی توشی خەمۆکی کردووە.


- 5/13/2019 9:49:00 AM 2233 جار خوێندراوەتەوە\nنیگەرانیەكان لەبارەی خاوبونەوەی گەشەی ئابوری جیهان بەردەوامە و ئەمڕۆ دوشەممە بەهۆی بەردەوامی ئاڵۆزی لە گفتوگۆكانی نێوان ویلایەتە یەكگرتوەكانی ئەمریكا و چین، نرخی نەوتی خاوی برێنت بەرزبوەوە و نەوتی خاوی تەکساسی رۆژئاوای ئەمریکا دابەزینی بەخۆوە بینی.\nبەپێی ئاژانسی رۆیتەرز، نرخی نەوتی خاوی برێنت بە بەراورد بە نرخی پێشوی 11 سەنت و بە ڕێژەی لەسەدا 0.2 بەرزبوەتەوە و نرخی یەك بەرمیل لەو بەرهەمە كردویەتیە 70.73 دۆلار لە كۆتا مامەڵەدا.\nلەكاتێكدا نرخی یەک بەرمیل نەوتی خاوی تەکساسی رۆژئاوای ئەمریکا بە بەراورد بە نرخی پێشوتری 9 سەنت و بەڕێژەی لەسەدا 0.2 دابەزیوە و نرخی یەك بەرمیل كردویەتیە 61.58 دۆلار.\nدوای ئەوەی هەینی رابردو 10ی ئایار ویلایەتە یەكگرتوەكانی ئەمریكا بڕی 200 ملیار دۆلار باجی خستە سەر كەلوپەلی چین، گفتوگۆ بازرگانیەكانی نێوان هەردو وڵات گرژی و ئاڵۆزی تێكەوت.\nترەمپ هۆكاری بڕیاری زیادكردنی بڕی باج بۆ سەر كەلوپەلی چین-ی بۆ ئەوە گەڕاندەوە كە حكومەتی پەكین پابەند نەبوە بەو رێككەوتننانەوە كە لە دانوستانەكانی چەند مانگی رابردودی نێوان هەردو وڵاتدا پێكەوە لەسەری رێككەوتون.


حوكمی كیف دانان بۆ ددانه‌كان - كوردی سۆرانی - لیژنه‌ی هه‌میشه‌یی بۆ لێكۆلینه‌وه‌ی زانستی و فه‌توا و بانگه‌واز و رێنمایی\n20 / 8 / 1435 , 19/6/2014\nPDF 499.1 KB 2019-05-02\nلیژنه‌ی هه‌میشه‌یی بۆ لێكۆلینه‌وه‌ی زانستی و فه‌توا و بانگه‌واز و رێنمایی\nپرسیار : به به‌رێزتان ڕاده‌گه‌یه‌نم من سه‌ردانی پزیشكی ددانم كرد بۆ چاره‌سه‌كردنی دانه‌كانم، ئه‌م پزیشكه هه‌ستا به دانانی كیفی ئاڵتونی بۆ سه‌ردانه‌كان، ئایا دروسته كیفێك له ئاڵتۆن بێت بۆ دانه‌كان دابنرێت ؟\nوه‌ڵام : سوپاس بۆ خوای گه‌وره ومیهره‌بان، وه درود و صه‌ڵات وسه‌لام له‌سه‌ر محمد المصطفی وئال وبه‌یت ویار ویاوه‌رانی هه‌تا هه‌تایه .پاش ئه‌وه‌ی لیژنه‌ی هه‌میشه‌یی بۆ لێكۆڵینه‌وه‌ی زانسنی و فه‌توادان به ووردی له‌م باره‌یه‌وه پرسیاری كرد له كه‌سانی پسپۆڕ ئه‌و وه‌ڵامه‌ی دایه‌وه :\nپیاوان ده‌توانن كه دانه‌كانیان به ئاڵتون به‌یه‌كه‌وه گرێ بده‌ن، ئه‌گه‌ر هاتوو پیویستی كرد به‌وه‌ها كارێك، چونكه دیاره ئاڵتون تایبه‌ت مه‌ندیه‌كی خۆی هه‌یه، ئه‌ویش ئه‌وه‌یه له‌ناو ده‌مدا ژه‌نگ ناهێنێت، به‌ڵام ئه‌گه‌ر هاتوو مه‌به‌ست له به‌كارهێنانی ئاڵتون بۆ دانه‌كان ته‌نها جوانكردن و ڕازانه‌وه بێت، ئه‌وه بێگومان به‌هیچ شێوه‌یه‌ك دروست نییه، چونكه به‌كارهێنانی ئاڵتون بۆ پیاوانی ئوممه‌تی ئیسلام حه‌رام كراوه، ئیمامی ئه‌حمه‌د و خاوه‌نی سوننه‌كان ڕێوایه‌تیان كردووه و ئیبن ماجه و حاكمیش به فه‌رمووده‌یه‌كی صه‌حیحیان داناوه، كه ئیمامی عه‌لی ( ڕه‌زای خوای لێ بێت ) ئه‌گێڕێته‌وه « أن النبي صلى الله عليه وسلم أخذ حريرا وذهبا فقال : هذان حرامان على ذكور أمتي ، حل لإناثهم » واتا : پێغه‌مبه‌ری خوا ( صلی الله علیه وسلم ) پارچه‌یه‌ك حه‌ریر و پارچه‌یه‌ك ئاڵتونی به‌ده‌سته‌وه گرتبوو، پاشان فه‌رمووی : ئه‌م دووانه له‌سه‌ر پیاوانی ئوممه‌تی ئیسلام حه‌رام كراوون، و له‌سه‌ر ئافره‌تانی حه‌ڵاڵن .\nخوای گه‌وره‌ش هه‌مووان سه‌ركه‌وتوو سه‌رفراز بكات، و صه‌ڵاوات و سه‌لام له‌سه‌ر پێغه‌مبه‌ری خوا و ئال و ئه‌صحابی بێت .\nسه‌رچاوه : فه‌تواكانی لیژنه‌ی هه‌میشه‌یی بۆ لێكۆڵینه‌وه‌ی زانستی و فه‌توادان فه‌توای ژماره ( 15375 ) .


ئارام قادر حەمەسور - 9-10-2017 - 4509 جار خوێندراوەتەوە\nدیموکراسی واتا مروڤ سالاری یان دەسەڵاتی گەل، دیموکراسی لە زۆربەی وڵاتانی دونیا بانگەشەی بۆ دەکرێت، بەڵام لەهەمویاندا بنەماکانی پەیڕەو ناکرێن، لە زۆرینەی وڵاتانی خۆرهەڵاتی ناوەڕاستدا دیموکراسی ماکیاجێکی جوانکارییە بۆ شاردنەوەی دیوە ڕەشەکەی دەسەڵاتی سیاسی، لەم ناوچەیەدا دیموکراسی فێڵێکی سیاسییە بۆ خەڵەتاندنی خەڵک و هێزە نێو دەوڵەتیەکانی دونیای دیموکڕاسی.\nدیموکراسی گەر پیادە بکرێت تەواوی بنەماکانی بۆ خزمەتی خەڵکە، لەهەرێمی کوردستاندا تا ئێستاش دیموکراسی ماسکێکە بۆ فێڵکردن، دەسەڵاتی کوردی بوکێکی ماکیاجکراوە لە صاڵۆنی دیموکراسیدا، دەبینین کاتێک خۆری بنەما ڕاستەقینەکەی دیموکڕاسی لەم بۆکە سیاسییە دەدات تەواوی ماکیاجە دیموکراسییەکەی لادەدرێت و ماسکەکان دەکەون و دەسەڵاتە دژە دیموکڕاسیەکە خۆی نیشان دەدات، بۆ نمونە لەکاتێکدا دەسەڵاتی کوردی بانگەشەی دیموکڕاسی دەکات بەڵام دژی گۆڕانکاری و دەستاودەستی دەسەڵاتی سیاسییە، کاتێک هێزێک دەیەوێت سەرۆکایەتی هەرێم وەرگرێتەوە لەهێزێکی تر کە ماوەی دە ساڵە ئەم پۆستەی لایە، ئەوکات دیموکڕاسی کۆتای دێت و عەقڵیەتە سیاسیە دژە دیموکڕاسییەکە خۆی نمایش دەکات و ئەو هێزەش کەبانگەشەی دەستاودەستی سەرۆکایەتی هەرێمی کردبوو لە پەرلەمان و حکومەت دەردەکرێت، لە کاتێکدا بنەمای گۆڕانکاری و دەستاودەستی دەسەڵاتی سیاسی گرنگترین بنەمای دیموکڕاسیە، کاتێک دەسەڵاتێکی خۆسەپێن هەبێت و بانگەشەی دیموکڕاسی بکات درۆیەکی گەورەیە.\nتەوافوقی سیاسی لە دونیای ناوچەکەدا جێگەی تێڕامانە، لەدوای ڕوخانی ڕژێمی بەعس چەمکی تەوافوقی سیاسی لە دونیای سیاسی عێراقدا دەرکەوت، دواتریش لەم کابینەی حکومەتی هەرێم جێبەجێکرا، تەوافوقی سیاسی بۆ وڵاتە فرە کولتور و فرە نەتەوەکانە کە دیموکڕاسی تێیاندا بەئاسانی ناچەسپێت، تەوافوقی سیاسی و دیموکڕاسی دژی یەکترن، چونکە گەر هەموان وەک یەکتر بیریانکردەوە کەواتە دیموکراسی گرنگی نامێنێت، ئەم کابینەی حکومەتی هەرێم کە کابینەی تەوافوقی سیاسی بوو بینیمان چۆن فەشەلی هێنا، ناکرێت لە دونیا دیموکراسیدا هەمو هێزەکان خەریکی خواردنی هەنگوینەکەی دەسەڵات بن و ئۆپۆزسیۆنی سیاسی بوونی نەبێت.\nدەسەڵاتێک بەبێ ئۆپۆزسیۆن و چاودێریکردن بێت دەبێتە دەسەڵاتی گەندەڵ، ئەو سیستەمە سیاسییە دیموکڕاسی نییە کە هەمو هێزەکانی لە چێشتخانەی دەسەڵاتدان و پەرلەمانی بێ ئۆپۆزسیۆن بێت، تەوافوقی سیاسی ماسکێکی تری دەسەڵاتی کوردییە بۆ خەڵەتاندنی خەڵک و ڕازیکردنی دڵی حیزبەکان، کوردستان پێویستی بە هێزی سیاسی گرنگ هەیە بۆ وەرگرتنی دەسەڵات و هەڵبژاردنی ئۆپۆزسیۆنی سیاسی، چونکە تا ئێستاش عەقڵیەتی سیاسی حیزبەکان دژە دیموکڕاسییە.


گفتوگۆی مەسعوود بارزانی و نێردراوی تایبەتی پووتین لەبارەی کوردی سووریا - Mehr News Agency\nAP ١٣٩٨ ڕێبەندان ١٠ ٠٩:٠٥\nNews Code 30770\nلە هەولێر بەڕێوەچوو;\nگفتوگۆی مەسعوود بارزانی و نێردراوی تایبەتی پووتین لەبارەی کوردی سووریا\nسەرۆکی پارتی دیمۆکراتی کوردستان سەبارەت بە دوایین گۆڕانکارییەکانی ناوچەکە بە تایبەت دۆخی کوردەکانی سووریا لە گەڵ نێردراوی تایبەتی پووتین دیداری کرد.\nبە ڕاپۆرتی ئاژانسی هەواڵی مێهر, لە سەلاحەددین مەسعود بارزانی پێشوازی لە میخاییل بۆگدانۆڤ نوێنەری تایبەتی سەرۆكی ڕووسیا بۆ كاروباری ڕۆژهەڵاتی ناوەڕاست و ئەفریقا و جێگری وەزیری دەروەی ڕووسیا و شاندێكی یاوەری كرد.\nئەو شاندە پێكهاتبوو لە ماكسیم ماكسیمۆڤ باڵوێزی ڕووسیا لە عێراق و ئۆلێگ لێڤین كونسوڵی گشتیی ڕووسیا لە هەولێر و ژمارەیەك لە دیپلۆماتكار و بەرپرسانی كۆمپانیای گازپڕۆمی ڕووسیایی.\nلە دیدارەكەدا نوێنەری تایبەتی سەرۆكی ڕووسیا وێڕای جەخت كردنەوە لە پەیوەندییە مێژووییەكانی گەلی ڕووسیا و گەلی كوردستان و ڕۆڵی خانەوادەی بارزانی لەو پەیوەندییەدا، بارزانیشی وەك دۆستێكی مەزنی گەلی ڕووسیا وەسف كرد.\nنوێنەری تایبەتی سەرۆكی ڕووسیا بۆ كاروباری ڕۆژهەڵاتی ناوەڕاست و ئەفریقا پێزانینیشی بۆ سەقامگیری و پێگەی هەرێمی كوردستان لە ناوچەی ڕۆژهەڵاتی ناوەڕاست هەبوو و ویستی وڵاتەكەیشی بۆ پەرەپێدانی پەیوەندیی نێوان هەردوولا نیشان دا.\nهەر لەو كۆبوونەوەیەدا بارزانی سوپاسی ڤیلادێمیر پووتین و وەزیری دەرەوەی ڕووسیای كرد و هەورەها سوپاسی هەڵوێستی حكوومەت و كۆمپانیاكانی ڕووسیای كرد كە لە ڕۆژانی سەخت و تەنگانەدا لەبەرانبەر هەرێمی كوردستان هەڵوێستی ئیجابی و بەرزیان نواندووە.\nبارزانی ئاماژەی بە پەیوەندی و دۆستایەتیی دێرینی نێوان هەردوو گەلی كوردستان و ڕووسیا كرد و بە پێویستیشی زانی ئەو پەیوەندییانە قووڵتر و فراوانتر بكرێن.\nلە بەشێكی تری ئەو دانیشتنە بارزانی نیگەرانییەكانی خۆی لەمەڕ ئاییندەی گەلی كورد لە سووریا بە نوێنەری تایبەتی سەرۆكی ڕووسیا گەیاند و بۆچوون و پێشنیارەكانی خۆی بۆ چارەسەركردنی كێشەی گەلی كورد لە سووریا خستەڕوو.\nبارودۆخی سیاسی و دواپێشهاتەكانی ناوچەكە و هەڕەشەی هزری توندڕۆیی و تیرۆر و مەترسییەكانی بەهێزبوونەوەی تیرۆریستانی داعش تەوەری تری ئەو كۆبوونەوەیە بوون.


کچە سەتڵیەکەی کەریمییان و نمایشەکەی بادپەروا -حەمەسوار عەزیز – کورد شانۆ | Kurd Shano\nکچە سەتڵیەکەی کەریمییان و نمایشەکەی بادپەروا -حەمەسوار عەزیز\nکچە سەتڵیەکەی کەریمییان و نمایشەکەی بادپەروا\nیەکێک لە گرنگترین نمایشەکانی پازدەمین ڤیستیڤاڵی شانۆی سەقز، نمایشی کچە سەتلیەکەی شاری مەریوان بوو، ئەم شانۆییە لە نووسینی خانمە شانۆکار تریفەی کەریمییان و دەرھێنانی فاتح باد پەروا بوو.\nوەک تێکست ئەم شانۆییە یەکێک بوو لە باشترین تێکستە شانۆییەکانی ئەو ڤیستیڤاڵە، بە تایبەتیش لە رووی فۆرمەوە، ئەم تێکستە ھەڵگری فۆرمێکی زۆر تایبەتەو بەشێوەیەکی بەرچاو دوورکەوتۆتەوە لە فەزای زۆرێک لەو تێکستە کوردییانەی کە لەنێو فەزایەکی لۆکالییدا گیر دەخۆن و ناتوانن بەسەرییدا باز بدەن، بە تایبەتی تێکستە کوردییەکانی ئەم ڤیستیڤاڵە، تریفە لەنێو فەزایەکی کوردی و بە چیرۆکێکی کوردی، بەڵام بە دیدگاو روئیایەکی داھێنەرانە دوور لەو کلێشە سواوەی کە بە بەر زۆرێک لە تێکستە کوردییەکان کراوە، تێکستێک دەنووسێتەوە کە بونیادەکەی لەسەر قوڵبوونەوە بەنێو سایکۆلۆژیای مرۆڤەکان و ھەستکردن بە نامۆبوونیان لەنێو ئەو جیھانەی کە ناتوانن راست و چەوت و نیشتمان پەروەری و خیانەتکاری تیادا جیا بکەنەوە، لەم تێکستە ئەگەرچی بە رواڵەت دوو مرۆڤ، پیاوێک و ژنێک دەبینرێن، کە بە رووکەش یەکێکیان وەک جەلاد و ئەویتر وەک قوربانی دەردەکەوێ، بەڵام لە ناخەوە ھەردووکیان جگە لە قوربانی شتێکی تر نین، پیاوەکە کە گوایە نوێنەری رژێمەو لێکۆلینەوە لەگەل ژنەکە دەکات کە ژنە گەریلایە، لە زۆر حاڵەتتدا ئەو دوو کارەکتەرە ئەوەندە لەیەک دەچن کە بینەر بۆی جیاناکرێتەوە کەمەیان قوربانییەو کامەیان جەلاد، ئەمەش جیھانبینی تریفەیە بۆ ئەو دۆخە سیاسییە بۆگەنە کە تیاییدا مرۆڤەکان بێ ئەوەی بزانن بۆ، دەکرێن بە گژ یەکترییدا و ھەوڵدەدەن یەکتری بسڕنەوە، وەک بەرداشێک یەکتری دەھاڕن.\nئەوە لێرەدا تریفە کردویەتی تەجاوزکردنی ئەو بیرکردنەوە لۆکالییەیە کە ھەمیشە لە تێکستە کوردییەکان رەنگی داوەتەوەو کارەکتەرەکان بەسەر رەش و سپییدا دابەش دەکرێن و ھەندێک وەک پاڵەوان و ھەندێکیش وەک جەلادو خوێنڕێژ وینا دەکرێن، تریفە وەک نوسەرێکی کارامە ھەوڵیداوە دیوەکەی تری کارەکتەرەکانی کەشف بکات و بچێتە نێو ئەو جیھانە ئاڵۆزەی کە مرۆڤ تیاییدا ھەموو ناسنامەکانی دەدۆڕێنێت و تەنانەت گومان لەوە دەکات کە ئایا ئەو کارەی ئەو دەیکات راستە یا ھەلەیە، نیشتمان پەروەرییە یا خیانەتە، ئەم حاڵەتە بەڕوونی لە ھەردوو کارەکتەرەکە سەرەکییەکەی تریفە بەدیدەکرێت، تەنانەت لە کارەکتەری ئەو سەربازەش کە ناتوانێت دۆڵابەکان بکاتەوەو سەھۆڵ بخاتە نێو شوێنی ھەڵگرتنی مردووەکان بۆ ئەوەی زیاتر بۆگەن نەکەن، ھەر بۆیەش تریفە ناوێکی بۆ کارەکتەرەکانی نییە و بە پیاو و ژن و سەرباز و پیاوی دیکە ناوزەدیان دەکات، چونکە ئیتر ئێمە لە سەردەمێکدا دەژین کە خەریکە ھیچ ناسنامەیەک بوونی نامێنێت و مرۆڤەکان نازانن لە کامە بەر وەستاون و ئایا ئەو بەرەی تیاییدا وەستاون بەری نیشتمان پەروەرییە یا خیانەت، بەری مرۆڤدۆستییە یا شەڕانگێز، بەری ئاشتییە یا شەڕ؟\nئەم جیھانبیینەی تریفە کە لەو تێکستە کاری لەسەر کردووە تێکستەکە بەرەو جیھانی تەعبیری دەبات ئەگەرچی لە رووکاردا وەک چیرۆک و بابەت ، بە فۆرمی تێکستێکی ریالیزمی سایکۆلۆژی خۆی وێنا دەکات، بەڵام تریفە وەک نوسەرێکی شارەزا لەنێو فۆرمی دەرەوەی ئەو جیھانە گیر ناخوات کە لە رواڵەتتدا ئەفسەرێک لێکۆلینەوە لە ژنە سەربازێکی دیل دەکات، بەڵکو شۆڕدەبێتەوە بۆ وێنەکانی ئەودیو ئەو واقیعە ساختەیە، لەوێ بە ڕوونی پەردە لەسەر روخساری ئەو سیستمە روخاوە لادەدات کە نەوەکو ھەر دوژمنەکانی، دۆست و لایەنگرەکانیشی ئالودەو پەرێشان کردووەو وایکردووە کە گومان لە ھەموو ئەو دروشم و شیعارە ساختانە بکەن کە سیستمەکەی لەسەر دروستبووە، بەشێوەیەک پەرێشان و داماو دەبن کە زۆر کات لەگەل تەرم و زیندانییەکاندا جیاوازییەکییان نییە، ئەم کارکردنە لەسەر دیوەکەی تری کارەکتەرو کەشفکردنی جیھانە شاردراوەکەی لە رێگەی ھەست و نەستەوە، ئەمەیە فۆرمی تێکستەکە بەرەو تەعبیریەت دەباو دووری و ئەبعادی تر بە تێکستەکەو کارەکتەرەکانی دەبەخشێت، تەنانەت خودی رەنگدانەوەی کردارەکان بەسەر کارەکتەرەکان ئەوەمان بۆ دەسەلمێنێت، ئەوەتا کە کچەکە ناوی ھاوڕێکەی بۆ ئەفسەرەکە ئاشکرا دەکات، ئەفسەرەکە ھەست بە ھیچ فەخرو سەرکەوتنێک ناکات، تەنانەت خودی کچەکەش ھەست ناکات کە خیانەتی کردووە، چونکە واقیعێکی تایبەت ھەیە کە ھەمووانی ناچار بەو دۆخە کردووە، لە کۆتاییشدا ژنەکە بە بڕیاری مەرگ و چوونە ریزھاوڕێکانی، نەوەکو ھەر وەک ژنێکی دۆڕاو و خۆفرۆش دەرناکەوێت، بەڵکو وەک کەسێک کە یارییەکەی بردۆتەوە،یارییەکە بە سەرکەوتنی ئەو تەواو بووە.\nلەڕووی درامییەوە تێکستەکە وابەستەی ئەو فۆرمە تەعبیرییەیە کە نوسەر کاری لەسەر کردووەو دیالۆگەکان، دیالۆگی زیاتر بەرھەم ناھێنن، بە قەد ئەوەی وێنەی تایبەت لە زەین و یادەوەری بینەر دروست دەکەن، بە تایبەتی ئەو وێنەیەی کچە سەتلیەکە کە ھەمیشە بەدەیان پرسیار ئەندێشەی بینەر داگیر دەکات و ھەوڵ دەدات ئەو وێنەیە بە کەشی ئێستای نێو نمایشەکە ببەستێتەوە، بۆیە ھەڵچنین وکردە درامییەکان لەم تێکستە لەسەر ریزبەندی تەقلییدی دروستنەکراون، تێکستەکە وەک چۆن لەرووی سایکۆلۆژییەوە جیھانێکی ئالۆزی ھەیە، لە رووی درامییەوە لە ھەوڵدایە ھێلی درامی لە تێکستەکە فۆرمێکی تایبەتی ھەبێت و رێچکەشکێن بێت و خۆی بەو تەرزە فۆرمە واقیعییانە نەبەستێتەوە کە لە زۆرێک لەو تێکستانە بەدیدەکرێت ، لەم تێکستە لوتکەی دراماکە ساتی دانپیانانەکە نییە، بەڵکو لوتکەی دراماکە بۆ من ئەو ساتەیە کە کەشف دەبێت ئەفسەرەکە ھیچ جیاوازی نییە لەگەل قوربانییەکە، ئەوەتا ھەردووکیان ھەمان ھەستی بێزلەخۆبوونەوەو خۆبەکەمزانینان ھەیە، بۆیە کە دانپیانانیش روودەدات، کەسێکی سەرکەوتوو و کەسێکی دۆڕاو نابینین، بە پێچەوانەوە ئەوەی لە کۆتاییدا دەردەکەوێت ئەوەیە کە مرۆڤەکان لە ژێر پەرچەمی سیستمێکی ھاوشێوەدا ھەموویان دۆڕاون و تەنھا لە روخسارو ئاکاری دەرەوەیان جیاوازی ھەیە، دەنا لە ژوورەوە ھەمان ھەستی تێکشکان و پووچییان ھەیە.\nلە رووی دەرھێنانەوە ھەڵبژاردنی ژێرزەمینێکی واقیعی بۆ نمایشکردنی ئەم تێکستە ھەڵبژاردنێکی یەکجار دروست بوو، رەنگە بەدیھینانی ئەو جۆرە فەزایە لە شانۆدا کارێکی سەخت بێت، ھەر چەندە چەندین جۆر کاریگەری دەنگی و رەنگی ھەیە، بەڵام کە دەرھێنەر نمایش دەخاتە شوێنێکی نزیک لە فەزای تێکستەکەو بینەر دەکاتە بەشێک لەو فەزایەو وەک ئەوەی ئەویش ھاوشانی کارەکتەرەکان لەو ژێر زەمینە ژیان بکات، ئەم جۆرە ئیحساسە سەختە لەسەر ستەیج بەرھەم بێت، بۆیە ھەڵبژاردنی ئەم شوێنە بۆ نمایش لەرووی سایکۆلۆژییەوە زۆر کاریگەر بوو، تەنانەت زۆر کات وەک بینەر لەگەل ھەناسەبڕکێی ئەکتەر تووشی شڵەژان و ھەناسە توندی دەبووین و ئیحساسی زەمان و شوێن زۆر بە سەختی بەسەرماندا زاڵ دەبوو، ھەرچەندە لەو نمایشە نە زەمەن ھەیەو نە شوێن، بەڵام زەمەن و شوێنێکی گریمانەیی بینەرو ئەکتەر لەو فەزایە کۆدەکاتەوەو بەیەکەوە ئیحساسی ھاوبەش بەرھەم دەھێنن.\nلە رووی سینۆگرافیاوە ھەمدیسان دیکۆرو سینۆگرافیای کارەکە بەشدارییەکی کارای ھەیە لە رەسمکردنی فەزاو ئەتمۆسفیری نمایش و بەتایبەتی روناکی لەم کارەدا یەکجار کاریگەرە لە ویناکردنی دیوە تاریکەکەی نێو ناخی کارەکتەر، روناکی لەم نمایشە گوتاری تایبەت بە خۆی ھەیەو کارەکتەرێکی کارایە لەنێو یەکەی نمایش و خوڵقێنەری فەزای نمایشە، من خۆزگەم دەخواست زۆرینەی نمایشەکە لەسەر روناکی مۆبایلەکان کاری لەسەر بکرابووایەو دەرھێنەر لە روناکی گشتی دوورکەوێتەوەو فەزای سایکۆلۆژی و ئەتمۆسفێری خەون ئاسای نمایشەکە نەشێوێنێت.\nپەنجەرەکەش کە دەبوو روناکی خۆی ھەبێت، لەم نمایشە نییەتی، ئەمەش لە رووی سیمۆلۆژیاوە ئەو وەھمە نیشاندەدات کە ھەمیشە پێمانوایە دەرگاو پەنجەرەکان ئومێدو فریادڕەسی مرۆڤەکانن، لە کاتێکدا مرۆڤەکان بەندی نێو چوار دیوارە راستەقینەکان نین، بە قەد ئەوەی دیلی دەستی ئەو دیوارە سەخت و تاریکەن کە لەنێو ناخیان ھەڵچَنراوەو نە توانای بازدانیان بەسەردا ھەیەو نە پەنجەرەیەکی تێدایە ئومێدیان پێ ببەخشێت.\nتەوزیفکردنی دیکۆریش بەتایبەتی دۆڵابەکان لەم نمایشە لەرووی جوانناسییەوە کاریگەری خۆی ھەبوو، بە تایبەتی لە کۆتایی نمایشەکە کاتێ ئەو ھۆبانە روناکدەبنەوە کە گەریلاکانی تێدا ھەڵگیراوەو کەچی ژوورەکە ھەر لە تاریکی دەمێنێتەوە، یا ئەو کاتانەی کە ئاو لەنێو ئەو ھۆبانەی دۆڵابەکە دەڕژێت کە گەریلا مردووەکانی تێدا ھەڵگیراوە، کۆمەڵێک وێنەی سیمۆلۆژیین کە زۆر بە جوانی کاری تێدا کراوەو لەرووی فۆرمەوە وێنەی گرنگ بە نمایشەکە دەبەخشن، ئەمە جگە لە چەمکی (ئاو) کە وەک زمانێکی تایبەتی سیمۆلۆژی کۆمەڵێک سیمبوڵی جۆراو جۆر ھەڵدەگرن و ھەر لە بەکاربردنی کچە سەتلیەکە کە ھەمیشە سەتلی ئاوەکە دەخاتە نێو لێوەکانی، ئەمەش سۆزدارییە بۆ ژیان کە ئاو لەو وێنەیەدا سیمبواڵی ژیان و مانەوە دەنوێنێت، یا لە بەکاربردنە سیمۆلۆژییەکانی تر، کە دەبێتە رەمزی جوانی و ترس و پاکبوونەوەو ئەشکەنجەدان و نەمری.\nلە رووی نواندنەوە ئەداکردنی ئەکتەر بۆ من جێگەی سەرنج بوو، بە تایبەتی ئەو ئەکتەرەی کە رۆڵی ئەفسەری لێکۆلینەوەی دەبینی (کامەران وەهابی)، زۆر بە شارەزایی مامەڵەی لە تەک ئەو کارەکتەرە دەکردو بە روونی لە رێگەی سیماو جولەی ناجێگیرەوە ئەو حاڵەتە دەروونییە سەختەی کارەکتەری نمایشدەکرد، کە تیاییدا وەک گەڕیدەیەکی وونبوو دەردەکەوێت و ناتوانێت بڕوا بەخۆی بکات کە ئاخۆ لەو شوێنەیە کە خۆی دەیخوازێت و یا ئەویش بەندکراوێکی تری نێو ئەو فەزایەیە، بە تایبەتیش کە چیرۆکی ژنەکەی و جیھێشتنی لە رووی سایکلۆژییەوە تێکیشکاندووەو والێکردووە کە گومان لە ھەموو ئەو حەقیقەتانە بکات کە پێشتر وەک راستی چەسپاو مامەڵەی لەگەل کردوون، ئەو ھێمنی و لەسەرخۆییە ساختەیەی کە لە سەرەتای نمایشەکە پێی دەردەکەوێت و ھەوڵدەدات کارەکتەرەکەی ناخی تیادا بشارێتەوەو دواییش بە ناچاری تەسلیمی ئەو ئیحساسە دەبێت، کە وەک مرۆڤێک خەریکە لە ھەموو ئیحساسەکانی مرۆڤبوون خاڵیدەکرێتەوەو لەناو بۆگەنخانەیەک خەریکە بۆن دەگرێت و کەڕوو دەکات.\nبە ھەمانشێوە ئەو خاتوونەی رۆڵی ژنە گەریلاکە دەبینێت ( کەژاڵ راستبین) ، توانایەکی باشی ھەیە لە رەسمکردنی دژوارییەکانی نێو ئەو کارەکتەرە، کە ھەندێجار وەک قوربانی و ھەندێحار وەک تاوانبار خۆی دەبینێت و کۆمەڵە ھەستێکی دژوار لە یەککاتتدا بەسەرییدا زاڵدەبێت و ناخ و ناوەوەی دەبێتە مەیدانی بەرەنگاربوونەوەی ھەستە ناکۆک و دژوارەکان، خەریکە بە ئاو ئەو کەف و کۆڵە دابمرکێنێتەوەو ھەمیشە ھەوڵدەدات لە رێگەی خواردنەوەی ئاو ئەو گڕە سەختەی ناخی بکوژێنێتەوە، تا لە کۆتاییدا بە دانپیانان ھێمن دەبێتەوەو رێگەی سەرفرازی خۆی دەدۆزێتەوەو دەبێتە بەشێک لەو جەستە ھەڵگیراوانەی کە ھیماو سیمۆلۆژیای شکۆمەندی و مانەوەن و ھاوار دەکات :ئەو کێوەکان دەناسێ، کەس ناتوانێ بیگرێ. له په ره ی 3\nمطلب قبلیشانۆ دەتوانێت ڕۆحتان لە ناشرینیەکان پاک بکاتەوە\nمطلب بعدیهمه ما در عین تصور پیروزی، بازنده ایم-افراسیاب جمالی


نووچە نێت | ڕاستگۆیی بێ لایەنی| سەباح مەحمود: هاوڵاتیان دەتوانن سکاڵا تۆماربکرن\nNovember 2021 30 - 14:58:03\nلاڤین عومەر- نوچەنێت\nماوەی چەند رۆژێکە پەرلەماتارێک هۆشداری لە بەرزبوونەوەی نرخی دەرمان دەدات و دەڵێت: تەندەرێکی ستیکەری وەزارەتی تەندروستی هۆکارە، بۆئەم مەبەستەش لایەنی پەیوەندیدارمان ئاگادارکردووەتەوە. سەرۆکی لیژنەی تەندروستی و ژینگە لە پەرلەمانی کوردستان هاوڵاتییان ئاگاداردەکاتەوە کە دەتوانن سکاڵا تۆماربکەن.\nئەمڕۆ سێشەممە ( 30/تشرینی دووەم/2021) د. سەباح مەحمود سەرۆکی لیژنەی کاروباری تەندروستی و ژینگە، لە لێدوانێکی تایبەتدا بە نوچەنێت سەبارەت بە ئەگەری گرانبونی نرخی دەرمان گوتی" سێکتەرەکانی دەرمان لیژنەیەکمان پێکهێناوە بۆ بە دواداچوون لەگەڵ وەزارەتی تەندروستی لە کوالێتی کۆنتڕۆڵ، بۆ گرانبوونی دەرمان و بۆ سێکتەری دەرمان لە کام رۆژ مۆڵەتی پێدراوە لە هەرێمی کوردستان، هەروەها دەربارەی دەرماڵەی چەکی کیمیاوی لە هەڵەبجە خەریکی راپۆرتێکین بەرزی کەینەوە بۆ ئەنجومەنی وەزیران و لیژنەی چاکسازی، چونکە لە یاسای چاکسازی نابێت دوو موچە هەبێت دەرماڵەش بەرکەوتووە لەبەر ئەوە ئێمە خەریکین لە رێگەی لیژنەی چاکسازی ئەنجومەنی وەزیران وەزارەتی تەندروستی و شەهیدان و دارایی، بۆئەوەی کە غەدر لەو نەخۆشانە نەکرێت ".\nهەندێک نەخۆشی درێژخایەن هەن کە نەخۆشەکان بەردەوام پێویستیان بە بەکارهێنانی دەرمانە، لە کاتێکدا قەیرانی موچە و گرانبوونی دەرمانیش هەبێت دۆخیان خراپ دەبێت. ئایا وەکو پەرلەمان پلانیان بۆ بەرگرتن بە گرانبوونی نرخی دەرمان چییە؟ سەباح مەحمود دەڵێت"جیاوازی هەیە ناتوانم دیاری بکەم بەڵام گلەیی هەیە کە ستیکەری تازە دەرچووە بە کۆمپیوتەری، بەڵام پێشوتر بە کاغەز بوو لەو دەرمانە دەکرایەوە لە دەرمانێکی تر دەدرا، ئێستا وەزارەتی تەندروستی ئەو ستیکەرە دەکاتە کۆمپیوتەر ئەو کۆمپیوتەرەش ناتوانرێت دەستکاری بکرێت، چونکە مۆری پێوەیەو دەتوانی لە کۆمپیوتەری بدەی بزانیت کەی دەرچووە و نرخیشی چەندە".\nنرخی دەرمانێک لەنێوان دەرمانخانەکان جیاوازە و هەمان نرخ نییە، هۆکاری ئەمە بۆچی دەگەڕێتەوە؟ سەرۆکی لیژنەی تەندروستی و ژینگە لە پەرلەمانی کوردستان گوتی " راستە ئێمە بەدواداچونمان کردووە مافی بەکاربەر لە لیژنە هەیە، ئێمە لەگەڵ لیژنەکانی قائیمقامیەت لەسەر خەتین کە بەدواداچون بۆ ئەوە بکەن، بەڵام تا ئێستا هیچ شتێکمان بەدەست نەگەیشتووە".\nلە ئەگەری بەرزبوونەوەی نرخی دەرمان و کوالێتی خراپ د.سەباح مەحمود، هاوڵاتییان ئاگاداردەکاتەوە"هەر هاوڵاتییەک سکاڵای هەبوو دەتوانێت سکاڵای خۆی بگەیەنێتە ئێمە لە هەر شوێنێک کە بیەوێت".


تابلۆکەی حەزرەتی عیسا بە ٤٥٠ ملیۆن دۆلار فرۆشرا\nتابلۆی حەزرەتی عیسا کە لە لایەن نیگارکێشی بەناوبانگی ئیتاڵی لیۆناردۆ دا ڤینچی کێشراوە، بە ٤٥٠ ملیۆن دۆلار فرۆشرا.\nمۆزەخانەی کریستی لە نیویۆرک تابلۆی "سالڤاتۆر موندی" کە بە واتای رزگارکەری جیهان دێت، خستە زیادکردنێکی ئاشکراوە و سەرەنجام بە ٤٥٠ ملیۆن دۆلار فرۆشرا کە بەرزترین نرخیەتی تا ئێستا، ئەمە لە کاتێکدایە کە ناوی کڕیارەکە ئاشکرا نەکراوە.\nلە تابلۆکەدا، عیسا دەستێکی بەرز کردۆتەوە و بەدەستەکەی تریشی تۆپێکی رەنگ ئاوی بەدەستەوەیە و ئەو نیگارکێشە لە سەدەی شازدەهەم کێشاویەتی و یەکەم خاوەنی وێنەکەش پاشای ئینگلتەرا شارلی یەکەم بووە و دواتر لە سەدەی بیستدا لە لایەن گرووپێکی کۆڵێکشنی هونەریی بەریتانیەوە کڕاوەتەوە و تا ساڵی ١٩٥٨وا زانرا کە ئەمە تابلۆی راستەقینەی لیۆناردۆ دا ڤینچی نییە و بە ٦٠ دۆلار فرۆشرا.\nئەو تابلۆیە کە زیانی بەرکەوتووە لە ٢٠٠٥ەوە دوای چەند کارێک سەلمێندرا کە ئەمە تابلۆیەکی ئۆریجنالی لیۆناردۆ دا ڤینچی و لە لایەن ملیاردێری رووسی، دمیتری ریڤۆلۆڤلەڤ بە ١٢٧،٥ ملیۆن دۆلار کڕدرایەوە.


Facebook | Evro News | Page 3803\nفه‌ریق جه‌مال محه‌مه‌د سوپالاسارێ وه‌زاره‌تا پێشمه‌رگه‌ى ئاماژه ب وێ یه‌كێ دكه‌ت كو چه‌ند ئوتومبێلێن زریپوش یێن ئه‌مریكى گه‌هشته هه‌ولێرێ كو یێن تایبه‌تن ب په‌قاندنا ته‌قه‌مه‌نیان و بۆ باس گۆت” ژمارا وان 25 ترۆمبێلێن درعن ژ جورێ ( ئیمراس) كو دژى مینانن”.\nئاگەھداریەک ژ رێڤەبەریا ھاتنوچوونا دھۆکێ\nئەڤرۆ نیوز، نیوار محەمەد سەلیم:\nراگەھاندنا رێڤەبەریا ھاتنوچوونا پارێزگەھا دھۆکێ ئاگەھدارا وەلاتیان دکەت کو ژ بەر رەوشا ئەڤرۆ یا بەفرێ ئەو ب رێیا رادیۆیا خوە بەردەوام شیرەت و ھوشداریا ددەنە وەلاتیان و دیار دکەن کا کیش رێ ھەیە و کیش نینە.\nملەت جەمال، رێڤەبەرێ رادیۆیا ترافیک ل دھۆکێ بۆ ئەڤرۆ نیوز گۆت: “ئەڤە رەوشا کەشوھەوایی تێکچوویی کارمەندێن وان یێ بەردەوام شیرەتان ل شوفێران دکەن دا کو تووشی چو روودانێن ھاتنوچوونێ یێن دل تەزین نەبن”.\nزێدەتر گۆت: “بەرەدەوام یێ وەلاتیان ئاگەھدار دکەن کا چ رێ ھاتە ڤەکرن و چ ژی ھاتە گرتن، دا د ھشیار بن و نەچنە چ رێیا بمیننە ئاسێ”.\nھیڤی ژی ژ وەلاتیان خواست یێ کارەکێ فەر نەبیت ترۆمبێلا خوە نەبەتە ژ دەرڤە و دەمێ د بەن ژی ب ھشیاری ب ھاژوون دا تووشی چو روودانان نەبن.\nپەخشێ رادیۆیا ترافیک ل سەر شەپۆلا ٩٠.٩٠ دھێتە پەخشکرن.\nوێنه‌یى: به‌فرێ 10 روودان ل شێخان په‌یداكرن\nشێخان، بارزان مزوورى\nل سه‌ر رێیا شێخان بۆ كومه‌لگه‌ها چره به‌رامبه‌ر كومه‌لگه‌ها مه‌هه‌ت به‌رى چه‌نده‌كێ 10 روودانێن هاتن و چوونێ په‌یدابوون كو سێ كه‌س برینداربووینه.\nنه‌قیب به‌درخان محه‌مه‌د ژ رێڤه‌به‌ریا هاتن و چوونا شێخان بۆ ئه‌ڤرۆ نیوز دیاركر كو ژبه‌ر هاتنا به‌فرێ رێ ئالوز بووینه و ژ ڤان 10 روودانان سێ كه‌س برینداربووینه.\nفوتو: بارزان مزوورى\nپشتى ژنه‌ك دهێته قوتان، گیانێ خوه ژ ده‌ست دده‌ت\nئه‌ڤرۆ نیۆز، قائید میرۆ\nبه‌ری نیڤرۆیا ئه‌ڤرۆ ل سه‌نته‌رێ قه‌زا به‌رده‌ڕه‌ش شه‌ڕ د نێڤبه‌را دوو هه‌ڤژینان چێدبیت و پشتی زه‌لامی هه‌ڤژینا خوه قوتای گیانێ خوه ژ ده‌ستدا.\nرائیدێ مافپه‌روه‌ر عه‌فوان عه‌بدولحه‌مید، به‌رپرسێ نڤیسینگه‌ها توندوتیژیان ل دژی ئافره‌تان ل به‌رده‌ڕه‌ش بۆ ئه‌ڤرۆ نیۆز گۆت” ئه‌ڤرۆ ده‌مژمێر 11ی به‌ری نیڤرۆ ئه‌م هاتینه ئاگه‌هداركرن ژ حاله‌ته‌كێ گیان ژ ده‌ستدانا ژنه‌كێ دناڤا سه‌نته‌رێ قه‌زا به‌رده‌ڕه‌ش.\nعه‌فوانی گۆتژی” ئه‌ڤ ژن و زه‌لام ب ئه‌گه‌رێ ئاریشه‌یه‌كێ بشه‌ڕ هاتینه و زه‌لامی ژنا خوه قوتایه و پشتی هنگی گیانێ خوه ژده‌ستدایه، به‌لێ هێشتا خویا نه‌بوویه ئه‌ڤێ ژنێ ب ئه‌گه‌رێ ئێشانا قوتانا زه‌لامی گیانێ خوه ژده‌ستدایه یانژی نه.\nهه‌روه‌سا دیاركر، نوكه زه‌لام ژلایێ پۆلیسانڤه هاتیه ده‌سته‌سه‌ركرن و لێكۆلین یا به‌رده‌وامه.\nئه‌نچیلوتى كێ به‌رپرسیار دزانیت به‌رامبه‌ر خوساره‌تیا ریال؟\nكارلو ئه‌نچیلوتى راهێنه‌رێ یانا ریال مه‌درید یێ بێزاره ژ ئاستێ یاریكه‌رێن خوه پشتى د یاریا دێربیا باژێرێ مه‌درید دا ب ئه‌نجامێ دو گولان یانا وى خوساره‌ت بووى.\nئه‌نچیلوتى ئاماژه ب ئاستێ خرابێ هێلا هێرشبرنێ یا یانا خوه كر و دیسان به‌حسێ بهێزیا به‌ره‌ڤانیكه‌رێن ئه‌تله‌تیكو كر كو ده‌ربازكرنا وان یا بزه‌حمه‌ه‌ته.\nل دۆر ئاستێ گاریس بەیل كو روى ب روى ره‌خنا بوویه كو ئاسته‌كێ خراب نیشادایه، كارلۆ گۆت: بابه‌ت نه یێ گرێدایى یه ب گاریس بەیل ڤه، ب گشتى هێلا مه یا هێرشبرنێ یا لاواز بوو.\nداعش پره‌ك ل روژئاڤا مووسل په‌قاند\nموسل، بارزان سلێمان مزوورى\nبه‌رپرسێ لقا 14 مووسل ل میحوه‌رێ باشیك، عصمت ره‌جه‌ب، بۆ ئه‌ڤرۆ نیوز دیار كر كۆ چه‌كدارێن تیرورستێن داعش ئه‌ڤرۆ پرا شندوخا دناڤبه‌را كه‌سكێ مووسل TNT كر و په‌قاند.\nژ ئالیه‌كێ دى ڤه، ناڤبرى ئاماژه ب وێ یه‌كێ كر كو ئه‌ڤرۆ سپێدێ چه‌كدارێن تیرورستێن داعش 12 ته‌رمێن خو یێن ل شه‌نگال ده‌ربازى ده‌ڤه‌را ره‌شیدیێ مووسل كرن ئه‌وێن ب ده‌ستێن پێشمه‌رگه‌ى هاتین كوشتن .\nداعش چه‌ند ژ خه‌لكێ مووسل كوشتى نه و سێداره‌داینه ؟\nمووسل ،بارزان سلێمان مزوورى\nكارگێرێ لقا 14 ل مووسل ، شێخ محی الدین مزوورى ، بۆ ئه‌ڤرۆ نیوز دیار كر كۆ ل دوڤ زانیاریێن دروست كۆ ژ لایێ به‌رپرسێ به‌شێ نوشداریا داد یا نه‌خوشخانا مووسل یاگشتى ل پارێزگه‌ها مووسل گه‌هشتینه وان د مه‌ها حوزه‌یرانێ دا هه‌تا ئه‌ڤرۆ 1206 ته‌رمێن وه‌لاتیێن پارێزگه‌ها مووسل گه‌هشتینه وان.\nناڤبرى دیار كر كۆ ئه‌و وه‌لاتى هه‌مى ژلایێ چه‌كدارێن تیرورستێن داعش ڤه هاتینه كوشتن و سێداره‌دان .\nد سه‌ر پێكهاتنێ را، بكوژێ دونيايێ حوكم بوو\nل دووڤ بڕيارا دادگه‌ها تاوانان ل دهۆكێ، دادگه‌هكرنا بكوژێ دونيايێ يێ ب ناڤێ سلێمان دياب هاته كرن و سه‌ره‌رايى پێكهاتنا جڤاكى د ناڤبه‌را هه‌ردو بنه‌مالان دا هاته زيندانكرن.\nكه‌وسه‌ر محه‌مه‌د، پارێزه‌را خێزانا دونيايێ بۆ ئه‌ڤرۆ نيوز دياركر كو ل رۆژا 29\_12\_2014 ل دهۆكێ دادگه‌ها بكوژێ دونيايێ هاته ئه‌نجام دان، و ل دووڤ مادێ 405 يێ تايبه‌ت ب كوشتنێ هاته سزادان.\nدونيا يا 15 سالى د شوويێ خوه يێ دويێ دا، شوو ب بابێ شه‌ش زارۆيان كربوو كو 45 سالى بوو و خه‌لكێ كۆمه‌لگه‌ها كه‌له‌كچى يا سه‌ر ب پارێزگه‌ها دهۆك ڤه بوو، هه‌ڤژينێ وێ يێ نوو ئه‌وێ ب ناڤێ سلێمان دياب ب تۆمه‌تا هه‌بوونا په‌يوه‌نديان ل گه‌ل گه‌نجه‌كێ كه‌له‌كچى كوشت.\nكه‌وسه‌ر محه‌مه‌د گۆت: “ژ به‌ر كو خێزانا كچكێ سكالايا خوه ڤه‌كێشابوو، سلێمان دياب ل دووڤ ماددێ 405 يێ قانوونا سزايێن عيراقى بۆ ماوێ 10 سالان ب تنێ هاته زيندانكرن”.\nپارێزه‌را خێزانا دونيايێ ئاماژه ب وێ چه‌ندێ ژى كر كو بڕيار بوو هنده‌ك كه‌سێن دى ژى ل كێشێ بهێنه زێده‌كرن كو برايێن وى ژى ل گه‌ل بن، به‌لێ ژ به‌ر كو پێكهاتن د ناڤبه‌را هه‌ردو خێزانان دا هاته كرن ئه‌وان خوه ل ئه‌نجامێن ته‌ميزێ نه‌گرت و دادگه‌هـ هاته كرن و گۆت: “مه ژى نه‌ڤيا خوه بكه‌ينه لايه‌ك د كێشێ دا”.\nل دووڤ ئه‌و پێزانينێن ب ده‌ست ئه‌ڤرۆ نيوز كه‌فتين، ئه‌ڤ كێشه پێش وه‌خت ب رێيا جڤاكى هاتبوو چاره‌كرن و وه‌كو نه‌ريته‌كێ جڤاكى ل گه‌ل ڤێ پێكهاتنێ كۆژمه‌كێ پاره‌يى دايه خێزانا كچكێ.\nشۆفێره‌كێ دژى يێ داعش ل ئه‌ترووش هاته گرتن\nشێخان، بارزان سلێمان مزووری:\nژێدەرەکى ژ ئاسايشا کومپانیا بەرھەم ئینانا په‌ترولێ ل گوندێ مغارا سەر ب ناحیا ئەترووش ڤە بۆ ئەڤرۆ نیوز دیار کر کو نوکە د دەمێ پشکنینێ دا د گەل شوفێرێن تورک یێن ترۆمبێلێن ڤەگوھاستنا نەفتا خام ل کۆمپانیێ بۆ جھەکێ دا شوفێرکێ رەگەز تورک ناسناما داعش د ناڤا بەریکێن وی دا بوون، ژ لایێ ئاسايشێ ڤە ھاتە دەستەسەرکرن.\nئەڤە دو شوفێرێن تورک ل قەزا شێخان دھێنە گرتن، بەری دو رۆژانە ئێکێ دى ل کۆمپانیا بەرھەم ئینانا په‌ترۆلێ ل گوندێ بیسات سەر ب ناحیا قەسرۆک ڤە هاتبوو گرتن ھەردو ژ وان ناسنامێن وان یێن داعش ڤێ بوون.\nئه‌ڤ كارته ڤێ هاتيه گرتن كو هه‌موو پێزانينێن محه‌مه‌د پێغه‌مبه‌ر (س) ل سه‌ر د نڤيسينه و وه‌سان هاتيه چێكرن هزر بكه‌ن ب تنێ پێزانينێن ژيانا وى نه ل سه‌ر هاتينه چێكرن\nئه‌و كه‌سێ گۆمان ل سه‌ر هه‌يى كو داعش بيت و نوكه ل ژێر كۆنترۆلا زێره‌ڤانێن كۆمپانيا په‌ترۆلێ يه\nبەفرێ رێیا ھەرێمێ د گەل ئێرانێ گرت\nبۆدەمێ دو رۆژانە پێلەکا بەفر و بارانێ ھەرێما کوردستانێ ڤەگرتی و ب ئەگەرێ ھاتنا بەفرەکا زۆر رێیا سەرەکیا ھەرێما کوردستانێ و کۆمارا ئیسلامیا ئیرانێ ل خالا سنوریا حاجی ئومەران ھاتیە گرتن.\nژێدەرەکێ ئەگەھدار ل ناحیا حاجی ئومەران ب ئەڤرۆ نیۆز راگەھاند، دوھی وەرە بەفر بارینێ ل سنورێ بالەکایەتی و حاجی ئومەران دەستپێکریە و ھەتا نوکە پتری ٣٠ سم بەفرێ بارینە، بەلێ تیمێن پاقژکرنا بەفرێ بەردەوامن ل ڤەکرنا رێیا گشتی.\nئەڤی ژێدەری گۆتژی” ل حاجی ئومەران تنێ بۆدەمێ دو دەمژمێران رێیا وەلاتیان ھاتبووگرتن، بەلێ ئەف رێیا دکەڤیتە ناف سنورێ ئیرانێ بتەمامی نەھاتیە پاقژکرن و بۆیە ئەگەرێ گرتنا خالا سنوریا حاجی ئومەران و نوکە ھاتن وچوون دنێڤبەرا ھەرێما کوردستانێ و ئیرانێ ب زەحمەت کەفتیە.\nنيشاندان1...1,8002,8003,8003,8023,8033,804...4,118زێده‌تر لاپه‌ر 3,803 ژ 4,118\n111 queries in 1.519 seconds.


کوردیپێدیا - 00-03-1992\n📅 00-03-1992 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n- بەهۆی جەژنی نەورۆزەوە، د.ت، 105 کوردی لە باکووری.ک، شەهید کرد.\n- دەرچوونی ژمارە سفری گۆڤاری ژین لە شاری دهۆک.\n 📕 پەڕتووک | 🇳🇱 Nederlands | Dr. Karl Ploetz. Prisma Kalendarium, Wereldgeschiedenis in jaartallen, Uitgeverij Het Spectum BV - Zevende druk - 1988. Pagina: 11


Diplomatic Magazine | گۆڕانكاریه خێراكانی ناوچه‌كه\nهه‌ڕه‌شه‌كانی ئه‌مریكا ترسنۆكی ئه‌و وڵاته له جێبه‌جێكردنی ستراتیژییه‌ته جیهانیه‌كه‌ی، ده‌رفه‌تێكی گه‌وره‌ی به هاوپه‌یمانیه‌تی سێلایه‌نه(روسیا و توركیاو ئێران) داوه بۆ ئه‌وه‌ی زیاتر له‌یه‌كتر نزیك ببنه‌وه. له كۆتایی (2018) توركیا نه‌خشه رێگای منبجی له‌گه‌ڵ ئه‌مریكیه‌كان مۆركرد، كه ده‌بوایه كورد، راستتر هیزه‌كانی په‌یه‌ده له‌و منبج و دواتریش رۆژهه‌ڵاتی فورات)، واته رۆژئاوای كوردستان بكرێته ده‌ره‌وه، به‌ڵام تا ئێستا سه‌رباری به‌ڵێنه‌كان ئه‌مریكا ئه‌و نه‌خشه‌یه رێگایه‌ی به‌دڵی توركیا جێبه‌جێ نه‌كردووه!\nبەهۆی ترسنۆكی ئەمریكا وە توركیا په‌نای بۆ روسیا بردووه بۆ جێبه‌جێكردنی ئه‌و نه‌خشه ریگایه‌و لێدانی ئه‌زموونی رۆژئاوای كوردستان. كه ئه‌ردۆگان ده‌یهه‌ویت بیكاته ئامڕازێك بۆ ئه‌وه‌ی كێشه‌كانی ناوخۆی توركیای پێ به‌رێته ده‌ره‌وه\nبۆیه توركیا په‌نای بۆ روسیا بردووه بۆ جێبه‌جێكردنی ئه‌و نه‌خشه ریگایه‌و لێدانی ئه‌زموونی رۆژئاوای كوردستان. كه ئه‌ردۆگان ده‌یهه‌ویت بیكاته ئامڕازێك بۆ ئه‌وه‌ی كێشه‌كانی ناوخۆی توركیای پێ به‌رێته ده‌ره‌وه!. كه‌واته توركیا به‌ده‌ست قه‌یرانی ناوه‌خۆی گه‌وره‌و قه‌یرانی ده‌ره‌وه ده‌ناڵێنێت، هیچ به‌ده‌ست ئه‌مریكاو رۆژئاوا نه‌ماوه جگه له‌گه‌ڕاندنه‌وه‌ی هیزه ئه‌نتی ئیسلامییه‌كان، واته ئه‌و هیزانه‌ی له رۆژئاواوه نزیكن، بۆ نمونه وه‌ك (جه‌هه‌به)، كه له‌دوای جه‌نگی دووه‌مه‌وه هاوپه‌یمانی سه‌ره‌كی ئه‌مریكا بووه، ئه‌مه‌ش ئه‌گه‌ری نزیك بونه‌وه‌ی كوده‌تایه‌كی تر له توركیا زیاتر ده‌كات!\nبۆخۆدوورخستنه‌وه له‌مه، توركیا ده‌شێت سه‌رۆرۆییه‌ك ئه‌نجامبداو به پشت به‌ستن به روسیا(ئه‌دلب به‌رامبه‌ر منبج و رۆژئاوای فورات) واته رۆژئاوای كوردستان ئالوگۆڕی پێبكرێت!، ئه‌مه‌ش واتای جه‌نگێكی تر له‌ناوچه‌كه، كه ئه‌گه‌ر ده‌ستپێێكی دیاربێت ئه‌وا كۆتاییه‌كه‌ی دیارنییه! ته‌نانه‌ت زۆر ئاڵۆزو مه‌ترسیداره! ئه‌وه‌ی دۆخه‌كه ئاڵۆزتر ده‌كات، روسیا پاڵپشتی ئێرانیش ده‌كات، یاخود ئێران به‌كارده‌هێنێت بۆ فراوانكردنی به‌ره‌ی شه‌ری دژ به ئه‌مریكا له‌عێراق!\nئه‌مه‌ش بێگومان سه‌رباری شه‌ڕه هه‌رێمیه‌كه، ده‌بێته هۆی شه‌ڕو به‌یه‌كدادانی ناوه‌خۆش له‌عێراق، هیزه شیعییه‌كان پاڵپشتی ئێران ده‌كه‌ن و به‌شێك له‌كوردو سوننه‌ش پاڵپشتی توركیا ده‌كه‌ن، به‌مه‌ش به‌ره‌یه‌كی تر دژ به رۆژئاوای كوردستان  له زۆنی زه‌ردو ناوچه سوننه‌كانی عێراق ده‌كرێته‌وه. به لایه‌نی كه‌م ئه‌گه‌ری ئه‌وه ده‌كرێت توركیا بۆ ئابڵووقه‌دان و لێدانی رۆژئاوا، ئه‌و به‌ره‌یه‌ش به‌كاربێنیت، هه‌رچۆنێك بێت وه‌ك ئاماژه‌م پێكرد، گۆڕانكارییه‌كان خیراتربووینه‌وه ئاڕاسته‌یه‌كی مه‌ترسیداری تریان گرتۆته به‌ر، ئه‌وه‌ی جێگای داخه له باشوری كوردستان له‌و قۆناغه هه‌ستیاره‌دا، بنه‌ماله سیاسیه‌كانی كوردستان گفتوگۆ له‌سه‌ر ئه‌وه ده‌كه‌ن هێلكه له جوجه‌ڵه‌یه یاخود جووجه‌ڵه له هێڵكه‌یه!


فه‌شه‌لی دروستکردنی سوڵته‌ی کوردی – Denegkan\nفه‌شه‌لی دروستکردنی سوڵته‌ی کوردی\nbyرزگار\tFebruary 13, 2011\tگشتی\nله میژووی کوردا، یه‌که‌م هه‌وڵی دروستکردنی سوڵته‌ی سیاسی کوردی شکستی هێنا!!، شکستی سوڵته‌یه‌کی سیاسی که بتوانێت نوێنه‌رایه‌تی و متمانه‌ی ته‌واوی میلله‌تی هه‌بێت. ئه‌وه‌ش راست نییه که بێژن کورد ناتوانێت حکومه‌ت به‌ڕێوه‌به‌رێت، کورد میلله‌تێکی به تواناو لێهاتووه به‌ڵام پێکهاته‌ی کۆمه‌ڵایه‌تی رێگره له دروستکردنی سوڵته‌ی سیاسی و درو‌ستکردنی هه‌ویه‌تی میللی بۆ میلله‌ته‌که.\nکورد ماوه‌ی بیست ساڵه بۆ یه‌که‌م جار له هه‌ڕێمێکدا حکومڕانی خۆی ده‌کات و له‌و ماوه‌یه‌دا نه‌یتوانیوه ئیداره‌یه‌کی حکومی دروست بکات که جێگه‌ی متمانه‌ی میلله‌ت بێت به‌ڵکو جێگه‌ی متمانه‌ی ئه‌ندامانی حیزبی ده‌سه‌ڵاته‌که‌یه. ئیداره‌یه‌کی په‌ڕپووت، وه‌زعێکی سیاسی شڵه‌قاو، جیاوازی نه‌کردن له نێوان ماڵی میلله‌ت و ماڵی حیزب.\nحکومه‌ت، ده‌سه‌ڵات، میلله‌ت، وڵات هه‌موو ئه‌مانه ئاستی هوشیارییه !، هوشیاری له سوڵته‌ی میلله‌تێک، دیدی هێزه سیاسییه‌کان، لێپرسراوی تاک و کرده‌وه‌کانی له کۆمه‌ڵگادا، هه‌موو ئه‌مانه به شه‌و و رۆژێک دروست نابن به‌ڵکو پڕۆسه‌یه‌کی به‌رده‌وامی فێربوون و گۆشه‌کردنه و به تایبه‌تی میراتێکه که له نه‌وه‌یه‌که‌وه بۆ نه‌وه‌یه‌کی تر ده‌مێنێته‌وه که کورد ئه‌و ( میرات ) ه‌ی نییه، بۆشاییه‌ک هه‌یه، له حاڵه‌تی دووه‌م یا ئه‌وه‌تا ئه‌و بۆشاییه پڕده‌کرێته‌وه به‌وه‌ی که نوخبه‌یه‌کی خاوه‌ن مه‌عریفه‌ت و شاره‌زا و خاوه‌ن زانیاری کاروباری میلله‌ت ده‌گرنه ده‌ست که ده‌زانن چۆن میلله‌ت ئاراسته‌ی ئه‌و ئاسۆیه ده‌که‌ن. ئه‌مه‌ش له واقیعی کورده‌وه دووره چو‌نکه کورد تا ساڵانی 40-60 له ده‌ست نوخبه‌دا بوو، پاشان که‌و‌ته ده‌ست عه‌شایر و که‌سانی به‌ناو شۆڕشگێر که له رێگای حیزبه‌وه به‌رزبوونه‌وه بۆ سه‌ر ته‌ختی ده‌سه‌ڵات.\nگه‌نده‌ڵی ئیداری حکومی، نه‌ک له کوردستان به‌ڵکو له هه‌رشوێنێک بێت، هۆ سه‌ره‌کییه‌که‌ی له ئه‌نجامی پێکهاته‌ی ئه‌و ده‌سه‌ڵاته‌یه. گه‌ر له کوردستان هه‌وڵی چاکسازی بدرێت، له رۆژگاری ئه‌مڕۆکه  پێکاهاته‌ی هه‌یکه‌لی سیاسی که سوڵته‌ی کوردی لێ پێکهاتووه رێگره له به‌رده‌م هه‌موو چاکسازییه‌کدا. دوو حیزب که ده‌سه‌ڵاتی ئه‌مڕۆی له ژێرده‌ستدایه به شێوه‌یه‌ک بینا کراوه که مه‌جالی چاکسازی تێدا نییه، نیزامێکه رێگا به چاکسازی نادات، وه‌هه‌روه‌ها هه‌ردوو حیزبه‌که هه‌یکه‌لی به شێوه‌یه‌ک پێكهاتووه که له ناوخۆیدا مه‌جالی چاکسازی تێدا نییه.\nشێوازی ده‌ستوری وڵات بۆ حکومڕانی و چۆنیه‌تی به‌ڕێوه‌بردنی ئیداره‌کان چاره‌نووسسازه له بارودۆخی سیاسی و کۆمه‌ڵایه‌تی و ئابووری و فه‌ر‌هه‌نگی ئه‌و میلله‌ته. هه‌وڵده‌درێت و هه‌وڵدرا که ده‌ستور بۆ حکومه‌تێکی کوردستانی دابنێن.\nیه‌کێک علومی سیاسی بخوێنێت، فێری ده‌که‌ن چ جۆره مۆدێلێکی سیاسی له کۆنه‌وه تا ئه‌مڕۆ هه‌بووه و شێوه‌کانی حکومڕانی و ده‌ستوری وڵاتان چۆنه و تایبه‌تمه‌ندی هه‌ریه‌که‌یان چییه، چۆن و به چ شێوه‌یه‌ک و ئامڕازێک ئه‌و ده‌سه‌ڵاتی میلله‌ته به‌ڕێوه‌ده‌برێت. ( له دیمو‌کراتی ئه‌م سه‌رده‌مه ده‌بێژن ته‌نها میلله‌ت خۆی خاوه‌نی ده‌سه‌ڵاتی میلله‌ته).\nمۆدێلی سیاسی کوردستان وه‌ک ده‌بینرێت چۆنه: من سه‌رۆک عه‌شێره‌تم و هه‌موو عه‌شیره‌ته‌که‌م ده‌بێت له ژێر ده‌ستی مندا بێت، دوایی هه‌موو خه‌ڵکی گو‌نده‌که‌م ده‌بێت له ژێرده‌ستی مندا بێت، دوایش هه‌موو عه‌شیره‌ته‌کانی ناوچه‌ی ده‌وری گو‌نده‌که‌م ده‌بێت له ژێرده‌ستی مندا بێت. ئه‌مجا دوایی هه‌موو عه‌شێره‌ته‌کانی ئه‌و میلله‌ته‌ی که منی تیا ده‌ژیم ده‌بێت له ژێرده‌ستی مندا بێت. ئه‌م شیوه‌ی ده‌سه‌ڵاتی هه‌ره‌مییه له سه‌ر شێوه‌ی هه‌ره‌می فیرعه‌نه‌کانه. باش له یادمه کاتێک که کاک هوشیار زێباری له سه‌ره‌تا که بوو به وه‌زیری ده‌ره‌وه‌ی ئێراق به رۆژنامه‌کانی غه‌ربی گووت: نیزامی سه‌ددام شێوه‌یه‌کی هه‌ره‌می هه‌بوو، هه‌موو نیزامێکی هه‌ره‌می که شوێنێکی رووخا هه‌موو نیزامه‌که ده‌رووخێت.\nله کوردستان هه‌و‌ڵیاندا که ده‌ستور بۆ حکومه‌تی هه‌رێم دابنێن و بۆ ئه‌م مه‌به‌سته‌ش لیژنه‌یه‌ک دروستکرا. دکتۆر نوری تاڵه‌بانی پاش یه‌ک دوو ساڵ کارکردن له لیژنه‌که‌دا له نائومێدی وازی هێنا و کشایه‌وه و له رۆژنامه‌ی هاوڵاتی وتارێکی بڵاوکرده‌وه و چوو له ماڵی خۆی دانیشت. چونکه بێ هوده بوو. له لیژنه‌که‌دا هه‌وڵیان ده‌دا جلوبه‌گێک بدوورن که پڕ به له‌شی موقه‌داساته‌کانیان بێت نه‌ک ده‌ستورێک بۆ ئاینده‌ی سیاسی میلله‌تێک دابنێن. ئه‌و ده‌ستوره که‌موکوڕییه‌کی هه‌ر زۆر زۆری تێدایه و نزیک ده‌بێته‌وه له گاڵته‌جاری و کۆمیدیای ده‌ستوری سیاسی چونکه زۆر شتی گرنگی تێدا نییه و باسی تێدا نه‌کراوه که په‌یوه‌ندی به موماره‌سه‌ی ده‌سه‌ڵاته‌وه بێت و که ده‌بێت ده‌سنیشان بکرێت.\nهۆکاری سه‌ره‌کی فه‌شه‌لی بۆ یه‌که‌م جار دروستکردنی سوڵته‌ی کوردی ده‌گه‌ڕێته‌وه بۆ ئه‌قلیه‌تی عه‌شایری، خێڵێتی میلله‌تی کورد. هه‌ر له‌م دوو هۆکاره‌وه ئه‌نجامه‌کانی تر سه‌رچاوه ده‌گرن، وه‌ک گه‌نده‌ڵی، به‌کارنه‌هێنانی توانای تاکی میلله‌ت، دوورخستنه‌وه‌ی پسپۆران و شاره‌زایان له ئیداره‌ی حکومه‌ت، نامۆ بووونی میلله‌ت به حکومه‌ته‌که‌ی، حکومه‌تێكی لاوز، حکومه‌تێکی بێ ده‌سه‌ڵات و بێ ئیراده.\nسوڵته‌ی سه‌ر ده‌سه‌ڵاتی کوردستانی پاش ئه‌زمونێکی درێژ ئه‌مڕۆ هه‌ست به نوقسانییه‌کانی ده‌کات، هه‌ست ده‌کات لاوازه، هه‌ست ده‌کات میلله‌ت ناڕه‌زایه. بۆیه دوو بابه‌تی ئاسانی وه‌ک به‌ژه‌وه‌ندی نه‌ته‌وه و ره‌نجی شه‌هیدانی به بارمته گرتووه. له جیاتی چاره‌سه‌رکردنی کێشه‌کان که به‌روڕووی ده‌بنه‌وه ده‌چێت ئیستیخلالی هه‌ستی نه‌ته‌ویی و رۆحیه‌تی شه‌هیدان ده‌کات تا بتوانێت میلله‌ت بۆ لای خۆیان رابکێشن. ئه‌مه‌ش هه‌وڵیکی هه‌رزانبه‌هایه. وه‌ک ده‌بێژن سیاسه‌تکردن بریتییه له دۆزینه‌وه‌ی چاره‌سه‌ر بۆ موشکیله. هیچ کاتێک کۆمه‌ڵگا بێ موشکیله نابێت، موشکیله‌یه‌ک چاره‌بکرێت دانه‌یه‌کی تر سه‌رهه‌ڵده‌دا. ئه‌رکی سیاسه‌ته که چاره‌ی بۆ بدۆزێته‌وه.\nPrevious ئێواره‌یه‌ک تیایدا ده‌گه‌ڕێمه‌وه\nNext بوو به سه‌رۆکی پێشوومان !(رئیس سابق)


ڕەخنە لە مەرجە نوێکانی چاودێریی نەخۆشانی فەرامۆشی کراوە - Radio Sweden Kurdish - ڕادیۆی سوید - Radyoya Swêdê | Sveriges Radio\nڕەخنە لە مەرجە نوێکانی چاودێریی نەخۆشانی فەرامۆشی کراوە\nبڵاو کرایه‌وه tisdag 3 april 2012 kl 15.39\nسەرۆکایەتی کاروبارە کۆمەڵایەتییەکان داوای توندکردنەوەی ڕێساکانی بواری چاودێریی نەخۆشانی فەرامۆشی (demensvård) دەکەن وەک دوێنێ ڕایانگەیاند دەوڵەت بەدواداچوونی ورد و درشت بۆ شێوازی بەڕێوەبەردنی ئەو بنکانە هەبێت. بەڵام کۆمەڵەی نەخۆشانی فەرامۆشی ڕەخنەگرن دەڵێن گەر ئەو ئەرکە بدرێتە دەستگە دەوڵەتییەکان خزمەتگوزارییەکان کەمدێنن.\n- پێ دەچێت ئەو سیستێمە زۆر خاووخلیچک بسوڕێ هەربۆیە گومانی ئەوە دەکەم کە بە ئامانجەکانی بگات، بەڕێوەبەری کۆمەڵەی نەخۆشانی فەرامۆشی ستینا کلارا یولسترێۆم دەڵێت بە پیێ ئەو پێشنیازە کاربەدەستانی دەوڵەت پێشوەخت پێداویستییەکانی نەخۆشانی فەرامۆشی دیاری دەکەن لەکاتێکدا ئەو پێداویستییانە هەمیشە لە گۆڕاندایە، بۆ نموونە نەخۆشێک ڕەنگە ڕۆژێک زۆر پێویستی بەیارمەتییە و بەپێچەوانەشەوە. هەربۆیە ئێمە باوەڕمان بەتیمێکی کارمەندانی جێگیر هەیە کە نابێت کەم بکرێتەوە جگە لەوە سەرپەرشتیکارێکیش پێویستە کە بتوانێت لەکاتی پێویستدا کارمەندی زیاتر داوا بکات.\nسەرۆکایەتی کاروبارە کۆمەڵایەتییەکان (Socialstyrelsen) داوای توندکردنەوەی ڕێساکانی بواری چاودێریی نەخۆشانی فەرامۆشی (demensvård) دەکەن بەشێوەیەک دەوڵەت بەدواداچوونی ورد و درشت بۆ شێوازی بەڕێوەبەردنی ئەو بنکانە هەبێت. بۆ نموونە کۆمۆنەکان بەردەوام ئاگایان لە پێداویستییەکانی ئەو بنکانە بێت و پێشنیازی ئەوەش کراوە کە بەدرێژایی شەو کارمەند لەو بنکانەدا ئامادەبن و سەردانی نەخۆشەکان بکەن.\nبەپێی ئەو ڕێسا نوێیانە نوێنەرایەتی کاروبارەکۆمەڵایەتییەکانی هەر کۆمۆنێک دەبێت هەڵسەنگاندنێکی تایبەت بەپێی پێداویستی هەر نەخۆشێک بکات بۆ نموونە یارمەتی بۆ ئامادەکردنی خواردن، پاکوخاوێنی و پیاسەکردن. جا چونکە ئەوم نەخۆشانە باری تەندورستییان لە گۆڕانێکی خێرادایە دەبێت پێداویستی و سەردان و چاودێریکردنیشیان پێیە بگونجێنرێت. بەڵام دیسان یولستریۆم گومانی هەیە و دەڵێت گەر کۆمۆنەکان ئەو کارە بگرنە دەست ترسی ئەوەهەیە کە سەرچاوەکان لە هەڵسەنگاندنی پێداویستی هەر کەسێکدا بەهەدەر بڕۆن باشتر وایە ئەو هەڵسەنگاندنانە لەلایەن ئەو بنکەی چاودێرییەوە ئەنجام بدرێت کە نەخۆشەکەی لێیە و لەسەر ئەرکی چاودێرییەکانیش ڕەخنە گرە.\n- بەپێی پێشنیازەکە ئەرکی چاودیریکردنەی کاروبارەکان لە بواری چادوێری نەخۆشانی فەرامۆشی لەئەستۆی کۆمۆنەکاندایە، یولستریۆم دەڵێت ئێمە واتا سەندیکای نەخۆشانی فەرامۆشی چاودێرێکی بێلایەنمان دەوێت نەک کۆمۆنەکان خۆیان چاودێری کارەکانی خۆیان بکەن.\nسەندیکای نەخۆشانی فەرامۆشی 130 ڕێکخراوی لە سەراسەری سویددا هەیە ئەندامانی ئەو ڕێکخراوانەش زۆرینەیان لە کەسوکاری نەخۆشەکانن، ساڵی 2003 لە ڕاپرسیەکدا لەگەڵیان دەرکەوت کە 2 لە دەیان پێی وابوو کە کارمەندای چاودێری نەخۆشەکانیان ژمارەیان کەمە، ساڵی پاریش لە ڕاپرسییەکی هاوشێوەدا هەشت لەدەیان هەمان ڕایان هەبوو. هاوڕای دەرئەنجامی ئەو ڕاپرسییانە ڤیلهێلمینا هوفمان سەرۆکی ناوەندی نەخۆشی فەرامۆشییە (Demens Centrum) کە پێی وایە پێشنیازەکانی سەرۆکایەتی کاروبارەکۆمەڵایەتییەکان شتێکی باشە بەڵام کارمەندی زیاتر پێویستن.\n- من شایەتحاڵی ئەوەم کە کارمەندانی بواری چاودێری نەخۆشیی فەرامۆشی کەمتر بۆتەوە ئەمە لەکاتێکدایە کە ئاگایی زیاترمان لە پێداویستییەکانی ئەو کەسانەیە، واتا دژەڕێڕەو هەیە لە پلان و کارەکاندا ئەمە بەربەستە و ڕێ لەوە دەگرێت خزمەتگوزاری باش و چادوێری پێویست پێشکەش بکرێت.\nڤیلهێلمینا هوفمان لەبەردەوامی قسەکانیان ئاماژە بە هۆکاری کەمکردنەوەی کارمەندانی چاودێریی بنکە تەندروستییەکانی نەخۆشی فەرامۆشی دەدات ئەو دەڵێ لە پرۆسەی دەستپێوەگرتنی بودجەی کۆمۆنەکاندایە خزمەتگوزاری ئەو بوارە خراپتر بووە. هوفمان دەڵێت دەستەبەرکردنی خزمەتگوزاریی گونجاو پێویستی بە پارەی زۆر نییە ئەگەر پلانی باشی بۆ دابنرێت.\nجێی ئاماژەیە لە حاڵی حازردا سەدوپەنجا هەزار کەس لە سویددا نەخۆشی فەرامۆشیی دێمێنسیان هەیە، ساڵی 2010 بە نموونە بیستوچوار هەزاریان لە خانەکانی چادوێریدا دەژیان.


کانتار: سامسۆنگ پێشەنگی بازاڕی مۆبایلە زیرەکەکانە لە ویلایەتە یەکگرتووەکانی ئەمریکا – کەی ئای تی ئێن\nئای ئۆ ئێس 9, ئاب 2017\nکانتار نوێترین ڕاپۆرتی خۆی بڵاوکردەوە و تیایدا هاتووە کە سامسۆنگ دووبارە پێشەنگی بازاڕەکانی ئەمریکای گرتووەتە دەست و پێش ئەپڵ کەوتووە، لە مانەگکانی ٣ و ٤ و ٥ی ئەمساڵ سامسۆنگ ٣٦.٢٪ی بازاڕی ئەو وڵاتەی داگیر کردووە، هەرچەندە ئەم ڕێژەیە کەمترە لە هی هەمان ماوەی ساڵی پار بەڵام هێشتا لە ڕێژەی ئەپڵ زیاترە کە ٣٤٪ە، لەسەر ئاستی تاکە مۆبایلەکانیش ئایفۆن ٧ و ٧ پڵەس لە پلەکانی یەکەم و دووەمن، گالەکسی ئێس ٧ لە پلەی سێیەمە و ئێس ٨یش لە پلەی چوارەم، پلەکانی پێنجەم تا دەیەم لە لایەن ٣ ئایفۆن و ٣ گالەکسی ترەوە داگیر کراون، ئێڵ جی ٦ لە پلەی سیانزەیەمە.\nلە ٥ وڵاتە دیارەکەی ئەوروپاش(ئیسپانیا، فەڕەنسا، ئیتاڵیا، بەریتانیا، ئەڵمانیا) ڕێژەی ئەندرۆید ٢.٨٪ زیادی کردووە، بە تایبەتی لە بەریتانیا و فەڕەنسا و ئیسپانیا، زنجیرەکانی گالەکسی ئەی و جەی لە فەڕەنسا سەرکەوتووبوون لە کێبڕکێ کردن لەگەڵ هواوەی و کۆمپانیای ویکۆی فەڕەنسی و فرۆشی باشیان بۆ سامسۆنگ دابین کردووە، هواوەی بەردەوامە لە گەشە و فرۆشێکی باشی هەبووە، بەڵام زۆربەی فرۆشی هی مۆبایلە کۆن و هەرزانەکانی وەک پی ٨ و پی ٩ ڵایت بووە نەوەک زنجیرەی نوێی پی ١٠.\nلە چینیش هواوەی وەک ساڵانی پێشوو لە پێشەنگە (٢٨.٣٪)، مۆبایلی شاومی ڕێدمی نۆوت ٤ ئێکس چوارەم پڕفرۆشترین مۆبایلی چین بووە و هۆکاری سەرەکی بووە بۆ بەرزبوونەوەی فرۆشی شاومی، بەڵام شایەنی باسە شاومی زۆربەی فرۆشی لە مۆبایلە ئاست مام ناوەند و نزمە هەرزانەکان بەدەست هێناوە نەوەک مۆبایلە ئاست بەرزەکانی.\nڕێژەی ئای ئۆ ئێس لە ئەوروپا ١٨.٤٪ و لە چین ١٩.٢٪ە، ویندۆز فۆنیش بە گشتی بەردەوامە لە هەنگاونان بەرەو نەمان.\nلێرەوە بینەری تەواوی ئامارەکانبن:\nتاگەکان ئای ئۆ ئێس ئایفۆن ئەپڵ ئەندرۆید ڕاپۆرت سامسۆنگ شاومی کانتار گالەکسی مۆبایل هەواڵ هواوەی


(ھەڵبژاردنی کەسی گونجاو بۆ شوێنی گونجاو)\nئەو ھەڵبژاردنەی لێرە مەبەستمانە بریتیە لە دەستنیشان کردنی کەسانێک، کە تایبەتمەندی و لێھاتوویان ھەیە کە یەک دەگرێتەوە لەگەڵ سروشتی ئەو کارەی بۆی دەستنیشان کراون، یاخود سپاردنی کارە بە کەسێک کە جۆرێک لە پەیوەندی ھەیە لە نێوان کەسایەتی ئە و سروشتی ئەو کارەدا، ئەمەش ئەوە دەگەیەنێت کە دەشێت کەسانێک ھەبن گونجا و ئەمین و لە خودا ترستر بن لە کەسانێکی دیکە، وە تایبەتمەندی زیاتری ھەن سەبارەت بە دین و ژین، بەڵام لەناو خەڵکیدا بە تایبەتمەندییەک زۆر ناسراوە و دەستی بۆ ڕادەکێشرێت بۆیە ھەڵبژێدراوە، تاوەکو ئەوی داوای لێکراوە وەک خۆی بەدی بھێنێت و ئەنجامەکان وەک ئەوەبن کە لێی چاوەڕوان دەکرێت.\nشیخ الاسلام ابن تیمیە ڕای وەھابووە کە ئەگەر دووکەس ھەبوون، کەسێکیان ئەمینتر بوو ئەوەی تریش بەھێزتر بوو، کامیان بۆ کارەکە گونجاوتر بوو وە کەمترین زیانی ھەبوو ئەویان پێشدەخرێت بۆ ئەنجامدانی، بۆ کاروباری سەربازی و جەنگی پیاوی بەھێز و بوێر دەبێت دەستنیشان بکرێت ئەگەرچی خراپەشی ھەبوو، نەوەک پیاوێکی لاوازی کەم دەسەڵات گەرچی چاکیش بێت، وەک ئەەی کە پرسییان لە پێشەوا احمد بن الحنبل، ئایا گەر دوو پیاو ھەبوون یەکێکیان بەھێزە و خراپەی ھەیە و ئەوی دی لاوازە و چاکە، لەگەڵ کامیان غەزوە بکرێت؟\nفەرمووی: ئەوەی بەھێزە و خراپەی ھەیە، ھێزەکەی بۆ موسوڵمانانەو خراپەکەی بۆ خۆیەتی، ئەوەشی لاوازە و چاکە، لاوازییەکەی بۆ موسوڵمانانە و چاکەکەی بۆ خۆیەتی، بۆیە بەھێزە خاوەن خراپەکە باشترە بۆ ئەو کارە.\nشیخ الاسلام ابن تیمیە فەرموویەتی: لەبەرئەم ھۆکارەبوو کە پێغەمبەری خودا ھەردەم خالیدی کوڕی وەلیدی بەکاردەھێنا لەدوای موسوڵمان بوونیەوە، وە فەرموویەتی: خالد شمشێرێکە خودا ڕایکێشاوە لە دژی ھاوەڵ پەیداکەران )، خۆ ابو ژر لەو لێھاتووتر بوو لە ئەمنەت و ڕاستگۆییدا، بەڵام سەرباری ئەمە پێغەمبەری خودا پێی فەرموو: من دەبینم تۆ لاوازیت ھەیە، من چیم بۆ خۆم پێخۆشە بۆ تۆش پێمخۆشە، ن فەرمان بەسەر دوو کەسدا بکە و نە ببە سەرپەرشتیاری ماڵی ھەتیو.\nبەڵام پێشەوایەتی گەورە گرنگییەکی گەورەتری ھەیە، لێرەدا دەبێت ووردتر چاو بە تایبەتمەندی و مەرجەکانی ئەو کەسایەتییەدا بخشێنرێ کە دەستی دەخرێتە سەر،بۆیە تێکڕای پێغەمبەران خاوەنی تەواوترین ئاکار و ڕەوشت بوون و بوێر و خاوەن زانست و تێگەیشتن بوون.\n(اللَّهُ يَصْطَفِي مِنَ الْمَلَائِكَةِ رُسُلًا وَمِنَ النَّاسِ إِنَّ اللَّهَ سَمِيعٌ بَصِيرٌ) الحج: ٧٥.\n(اللَّهُ أَعْلَمُ حَيْثُ يَجْعَلُ رِسَالَتَهُ) الأنعام:١٢٤.\nوە لە پێش ئەو ھەڵبژاردنانەی کە محمد ﷺ کردی پێغەمبەر موساش لە سەردەمی خۆیدا پۆلێک کەسی ھەڵبژارد لە پێناو تەوبەکردن و داوای لیخۆشبوون لە خودا، (وَاخْتَارَ مُوسَى قَوْمَهُ سَبْعِينَ رَجُلًا لِمِيقَاتِنَا) الأعراف: ١٥٥.\nگومان لەوەشدا نییە کە ھەڵبژاردنەکانی موسی بریتی بوون لە پیاوە تەمەن ھەڵکشاوەکان و ئەوانەش کە خاوەنی چاکترین ڕەوشت و لە خودا ترس بوون.\nپێغەمبەر لە ھەڵبژاردندا پشتی بە ڕێبازی خودایی دەبەست، بە ئەنداەی ئەوەی کە ھەڵبژاردنەکە گەورە و گرنگ بوو، ئەو کەسانەش کە دەستیان دەخرایە سەر تایبەتمەندییەکانییان ھاوتای گرنگی پڕۆسەی ھەڵبژاردنەکە دەبۆوە، ئەمەش چەند نموونەیەکە:\n● ( عبداللە بن انیس ) ھەڵبژارد بۆ لەناو بردنی ( خالد بن سفیان الھذلی ) گەورەی ھذیل، چونکە عبداللە پیاوێکی بە سام بوو لە کاتی دیتنیدا موچرکە بە گیاندا دەھات، وە ھەرگیز عبداللە سڵی لە ھیچ پیاوێک نەدەکردەوە.\n● شمشێرەکەی خۆی نەدا بە کەس جگە لە (ابی دجانة) کە لە ڕۆژی ئوحود فەرمووی: کێ دەیبات و مافی خۆی دەداتێ؟ ھاوەڵانی بوێری وەکو ( الزبیر بن العوام ) ھەستان بۆ بردنی بەڵام پێغەمبەری خودا دەیزانێ کێ مافی تەواوی دەداتێ، بۆیە بەخشی بە (ابی دجانة).\n● ھەڵبژاردنی (عمرو بن العاص) وەک ئەمیری ( المھاجرین – الانصار ) لە غەزوەی ( ذات السلاسل ) لە کاتێکدا گەورە ھاوەلانی وەک ابو بکر و عمر ھەبوون، ئەمەش لەبەرئەوە بوو کە عمرو زیرەک و لیھاتوو و بیرتیژ بوو، وە ئەو خێڵانەش کە ئەم ببوە ئەمیریان خاڵەکانی بوون، تاوەکو باشتر لەگەڵی بن، ئەویش سەنگەری دوژمنی شکان و تۆقاندنی.\nتێبینی ئەوە دەکەین کە پێفەمبەری خودا لەو کاتەی کە کۆتا نەخۆشی گرت ئەمی ھەڵنەبژارد تا لەبری خۆی ببێتە ئیمامی موسوڵمانان لە نوێژدا، چونکە ئیمامەتی کردن لە نوێژدا بە ئامادەبوونی خودی پێغەمبەر بە واتای ئامادەباشی دێت بۆ پێشەوایەتی کردنی گەورە، بۆیە پێشەوا ابو بکری دیاری کرد، ھەروەھا کردییە بریکار تاوەکو حەج بە خەڵکەکە بکات، چونکە ھەردوو بوارەکە لە تایبەتمەندی پێغەمبەری خودا خۆی بوون کەس چاوەڕێی ئەوە نەبوو کەسێکی دیکە بکاتە پێشنویژ لە کاتێکدا خۆشی لەوێیە، بەڵام ئەمە بە واتای ئەوە ھات کە ئەم کەسە دوای وەفاتی لە جێی ئەو دەبێت، بۆیە کاتێک پیًشەوا عمر چووە پێشەوە فەرمووی: خودا و موسوڵمانان تەنھا ابو بکریان دەوێت.\nلەم باسەوە ئەوە تێدەگەین کە: پێشەوایەتی کردنی گەورە، تایبەتمەندی تایبەت بە خۆی دەوێت کە لەو کەسەدا ھەبێت، گشتگیربێت بۆ ھەموو بنەما ئیسلامییەکانی وەکو ( زانست و تێگەیشتن/ لە خودا ترسان و دونیا نەویستی/ دانایی و ئەزموون و پێشینە و پێگە...ھتد) بەڵام باقی ئەرکەکان ئەوەی لە توانای ھەموو خەڵکدان، بە پێی سروشتی کارەکەو ھەبوونی ئەو تایبەتمەندییانەی ئەم کارە دەیخوازێت لە کەسەکاندا بڕیاری لەسەر دەدرا، دەبینین مەرج و تایبەتمەندییەکان ھەمە چەشن بوون، وەک ھەبوونی زانست و تێگەیشتوویی، ئازایەتی و بوێری و بیرتیژی و وەڵامی ئامادە و خێرا، ھێزی بەڵگە و جوانی ڕووخسار و ڕووکەش، ئەزموون و بوونی پەیوەندی لە نێوان نێردراوان و ئەوانەی بۆلایان نێدراون.\n● ھەڵبژاردنی ( دحیة بن خلیفة الکلبی ) و ناردنی بۆلای ھرقل گەورەی ڕۆم، ئەم پیاوە ڕووخسارێکی زۆر جوانی ھەبوو وە لەناو خەڵکیدا کەم بوو ھاووێنەی، جبریل سەلامی خودای لەسەربێت خۆی دەخستە سەر شێوەی ئەو، خاوەن زانست و تێگەیشتوو بوو، گەیشتە لای گەورەی ڕۆم و پێی ووت: ئەی قەیسەر کەسێک ناردومی لە من و خۆت چاکتر، بە ملکەچییەوە گوێ بگرە، بە ڕاوێژەوە وەڵامیش بدەرەوە، چونکە گەر لە گوێگرتن ملکەچ نەبوویت تێناگەیت، گەر ڕاوێژیشت نەکرد دادگەر نابیت، ووتی: دەی بڵی.....فەرمووی: ئایا دەزانی کە مەسیح نوێژی دەکرد؟ ووتی: بەڵێ دەزانم، فەرمووی: دەی من بانگت ئەکەم بۆلای ئەو زاتەی مەسیح نویًژی بۆ دەکرد، بانگت دەکەم بۆلای ئەو زاتەی کاروباری ئاسمان و زەویشی ڕێکخستووە لە کاتێک کە ھێشتا مەسیح لەنێو ڕەحمی دایکی بووە، بانگت دەکەم بۆلای ئەم پێغەمبەرە نەخوێندەوارە، کە موسی مژدانەی داوە بە ھاتنی، دوای ئەویش عیسی موژدانەی داوە بە ھاتنی، تۆش بەشی پێویست زانستت ھەیە و دەتوانیت لە ڕاستی ئەم ھەواڵە دڵنیا بیت، گەر بە دەمییەوە ھاتی دونیا و قیامەتیشت بۆ ھەیە، گەر ڕەتیشت کردەوە قیامەتەکەت دەڕوات و لە دونیاکەشدا ھاوەڵت بۆ پەیدا دەبێت، بشزانە تۆ خودایەکت ھەیە گەورەکان دەخات و نیعمەتەکان دەگۆڕێت.\nگەر بڕوانینە دۆخی (دحیة) و قسەکانی، دەبینین پڕبوو لە بوێری، لە ھێزی بەڵگە و دانایی و زانست و تێگەیشتن، ھاندان و ترساندن، بوێرییەکەی وای لێکرد بە ڕاشکاوی بڵێت ئەوەی ناردومی لە ھەردووکمان باشترە، پاشان بەرچاوڕوونی پێدا کاتێک پێی وت ( بە ملکەچییەوە گوێ بگرە، بە ڕاوێژەوە وەڵامیش بدەرەوە......) پاشان بیری خودای ھێنایەوە کە گەورەکان دەشکێنێت، لە زیرەکی خۆیدابوو لێی پرسی: دەزانیت کە عیسی نوێژ دەکات، گەر خودا بوایە چۆن نوێژی بۆ غەیری خۆی دەکرد؟ پاشان سەرنجی بۆلای باسێکی گرنگ ڕاکێشا کە بریتی بوو لەوەی کە اللە تعالی کاروباری ئاسمان و دونیای پێچ لە دایک بوونی عیسی ڕاپەڕاندووە،ڕاستس پێغەمبەر عیسای تێگەیاند، پاشان یادی ھێنایەوە کە تەورات و ئینجیل مژدەی ھاتنی محمدیان داوە، لە دانایی خۆی بوو کە ووتی: ( بە ملکەچییەوە گوێ بگرە، بە ڕاوێژەوە وەڵامیش بدەرەوە ) پاشان بۆ ئەوەی توڕە نەبێت پاساوی بۆ ھێنایەوە کە لەبەرچی وادەڵێت کاتێک فەرمووی: (چونکە گەر لە گوێگرتن ملکەچ نەبوویت تێناگەیت، گەر ڕاوێژیشت نەکرد دادگەر نابیت )، دواتر ئەو دەیزانی کە قەیسەر موڵکەکەی خۆی خۆش دەوێت، بۆیە ترساندی بەوەی گەر بە دەم ئەم داوایەوە نەیەت موڵکی لە دەست نامێنێت، وە جەختی لەوەش کردەوە گەر موسوڵمان ببێت ھەروەک خۆی دەمێنێت، ئەمانە لە تایبەتمەندییەکانی ئەم نێردراوە دانایەی پێغەمبەری خودا بوون بۆلای یەکێک لە ھەرە گەورەترین پاشاکنی سەردەمی خۆی لە زەویدا.\nھەروەھا تایبەتمەندییەکەی دیکەشی ئەوەبوو کە ڕووخساری زۆر جوان و سەرنج ڕاکێش بوو، کە لەگەڵ ڕووکەشی جوانی ڕۆمەکان یەکی دەگرتەوە کە قژ زەرد و چاوی شین بوون، وە ئەوانیش بە ڕووکەشی جوان کاریگەر دەبوون، بۆیە پێغەمبەری خودا جوانی ڕووخساریشی دایە پاڵ ژیری ئەقڵی و ھەڵیبژارد، تاوەکو باشتر بێت کە بێن بە دەم بانگەوازەکەیەوە.\n● ھەڵبژاردنی ( حاطب بن ابی بلتعة ) و ناردنی بۆلای ( مقوقس ) چونکە خاوەنی وەڵامی دەستبەجێ و بەڵگەی بەھێزبوو، تێگەیشتنێکی باشیشی ھەبوو، پێشەوا البیھقی باسێکمان بۆ دەگێڕێتەوە لە عبدالرحمن بن حاگب ئەویش لە باوکییەوە کە فەرموویەتی: پێغەمبەری خودا منی نارد بۆلای مقوقس پاشای ئەسکەندەرییە، منیش بە کتێبی خوداوە چوومە لای، شوێنێکی بۆ دابین کردم تیایدا مامەوە و دواتر ناردی بە دوامدا و کەسایەتییە گەورەکانی دەوری خۆشی کۆکردبوەوە، پێی ووتم: من دەربارەی باسێک لێت دەپرسم پێم خۆشە تێمبگەیەنیت، منیش ووتم: بڵێ.....ووتی: دەربارەی ئەم ھاوەڵەت پێم بڵێ ئایا پێغەمبەر نییە؟ ووتم: بەڵێ پێغەمبەری خودایە.\nووتی: دەی پێمبڵێ بۆچی دوعای لە گەلەکەی نەکرد کاتێک لە خاکی خۆی دەریانکرد بۆ جێگەیەکی دیکە؟ منیش ووتم: ئەی تۆ شاھێدی نادەی کە عیسای کوڕی مەریەم پێغەمبەرە؟ ووتی: بەڵێ.....ووتم: ئەی بۆچی ئەو کاتێک گەلەکەی بردیان تا لە خاچی بدەنوعای نەکرد لێیان لەو کاتەدا کە خودا بەرزی کردەوە بۆ ئاسمان؟ ووتی: تۆ دانایت و لەلای دانایەکیشەوە ھاتویت، پێم ووت: پێش تۆ پیاوێک ھەبوو بانگەشەی ئەوەی دەکرد کە خودای ئاسمان و زەویشە، خودای گەورەش کردی بە پەندی ھەردوو دونیا و تۆڵەی لێکردەوە، جا تۆش پەند لەوانی دیکە وەربگرە تا خۆشت نەبیتە پەند بۆ غەیری خۆت، ئەم پێغەمبەرە بانگی خەڵکی کردووە، لەسەر عەرەب زۆر توندە، زۆریش دوژمنی یەھودە،بەڵام لە ھەموویان نزیکترە لە مەسیحییەکانەوە، وە موژدانەی موسی سەبارەت بە عیسی چۆنە، موژدانەی عیساش سەبارەت بە محمد وەھایە، بانگ کردنی ئێمەش بۆ تۆ وەک بانگ کردنی شوێن کەوتوونی تەوراتە بۆلای ئینجیل، ھەر گەلێک شوێنی پێغەمبەرێک کەوتن ئەوا دەبنە ئوممەتی ئەو پێغەمبەرە، حەقە لەسەریان کە گوێڕایەڵی بن، تۆش لەو کەسانەی کە بانگەوازی ئەم پێغەمبەرەت پێگەیشتووە، ئێمە نەھیشت لێناکەین لە دینی مەسیح بەڵکو فەرمانت پێدەکەین.\nئەم وتانەی (حاطب ) شیکردنەوەیان ناوێت، ھەمووی بریتیە لە دانایی و بەڵگەی بەھێز، کاتێکیش ووتی: ( ئێمە نەھیشت لێناکەین لە دینی مەسیح بەڵکو فەرمانت پێدەکەین ) بۆ ئەوە ووتی چونکە ئەگەر مقوقس بە تەواوەتی وابەستەی دینی مەسیح بێت ھەرخۆی شوێن محمد دەکەوێت چونکە دینەکەی ئەو داخوازییەی لێی ھەیە.\n● ھەڵبژاردنی بۆ پیاوانی بە توانا و لێھاتوو بۆ زۆرانبازی لەگەڵ قوڕەیش لە رۆژی بدر، وەک: پێشەوا حمزەو پێشەوا عەلی و عبیدة بۆ بەرەنگار بوونەوەی عتبة و شیبة و ولید بن العتبة.


تیرۆری سەردەشت عوسمان، قۆناخی ململانێیەکی بێکۆتایی.\n- یادێک لە رۆژی ٤\_٥\_٢٠١٠ -\nپرۆسەی تیرۆرکردنی سەردەشت عوسمان، زنجیرە ڕوداوێکی ڕوونن و پێکەوەبەستراون. سەردەشت عوسمان، وەک ژورنالیستێکی ڕەخنەگر(دەرگاکان دامەخەن، دونیا لە دەرەوە دەمانبینن (……….، و نزیکەی سەرجەمی بەرھەمەکانی))، وەک نوسەرێکی بە توانا بۆ دەرخستنی گەندەڵی، و سەرکوتی وەحشیگەری دەسەڵاتی کوردی، ناشرینی خودی ئازادی بۆ ڕیاکارە سیاسیەکانی (ھەموو ڕاکەن، ئازادی ھات)، (………….) وەک ھوۆمۆریستێک، فەنتازیا و جوانی و شەوقدانەوەیەکی تایبەت بە خۆی ھەیە( من عاشقی کچەکەی بارزانیم) . ھەروەک چۆن پێنوسەکەی، خۆشەویستی دەوروبەری (بیرەوری ھاوپۆلەکانی لە زانکۆ و ژیانی کۆمەڵایەتی و کەسوکاری)، کاراکتەر و کەسایەتی پێدەگا و دەخەمڵێت و ھەر لە ماوەیەکی کورتی ژیانی تایبەتی و رۆژنامەگەری و نوسیندا ھەڵدەدا و پەرەدەستێنێ و تێدەکۆشێت (ڕاستگۆیی) و (بەدەربەستی) و (ئیرادە) لە بۆتەی نوسینەکانیدا بەژنێکی ڕاوەستاوی ھەبێت. (بەڵام بۆ نەوەیەک کە جوامێری لە ئیرادەیەتی مانای شەرمەزارییە / سەردەشت عوسمان) بە دیار ئازادی ئێوەوە دابنیشین.\nمافیای نێو مافیاکان (وەک شێرکۆ بێکەس بۆ سەردەشت عوسمان وتەنی) بە ھەمان ووردەکارییەوە، لە وورد و درشتی ژیانی دەکۆڵنەوە ، نەخشە و پلانی چەپەڵ دادەڕێژن. ھیچ گومان ھەڵناگرێت تیرۆری سەردەشت عوسمان بەبەرنامەیەکی تۆکمەوەپلان ونەخشەبەبەرزترین وسێکوچکەی دەسەڵاتەوە گرێدراوە.ن. سەردەشت عوسمان، ئاگادار دەکرێتەوە کە ھەولیر جێبھێلێت(وەک لەنامە ونوسینەکانی دا دەردەکەوێت، ڕوو بکاتە ھەندەران ، یان بچێتە سلیمانی،دواتر دێمەوە سەر ئەوەی بۆ ئەمانە ھەلنابژێریت سەرکێشی دەکات ولەھەولێر دەمینێتەوە) . پاشان ھەڕەشەکان توندوتیژتروقەھراوی تر دەبنەوەو بە ڕفاندن وتیرۆر، سڕینەوەی فیزیکی لەسەر شانۆی ژیان بە کۆتاییەکی تراژیدی دەگات. ھەمان زنجیرە ڕوداوی ھاوڕێی ھەمیشە زیندوو(نەزیر عومەر لە شارۆچکەی سومەیل لە ٢٥.٨.١٩٩٣)، دوبارە دەبێتەوە. نەک ھەر لەرۆژنامە وڕێکخراوە جیھانیەکان،پەنجەی تۆمەتباری بۆ پارتی دیموکراتی کوردستان (وەک واشنتۆن پۆست و.ڕێکخراوەی ئەمەنستی ئەنترناسیۆنال) دەکەن ، بەڵکە بەزمانی کوردی ھەر لەوێبسایتی سەردەشت عوسمان بە زمانی سۆرانی،خوێنەر بە وردی ھەموو پلانەکە، کەسەکان، پلە وپایەیان ، بە ووردەکارییەوە.ئاگادار دەبێت. www.sardashtosman.com/ku بە پاکتاوکردنی جەستەیی سەردەشت عوسمان،ئازادی رۆژنامەگەری وەک بەشێک لە ئازادییە سیاسیەسەرەتاییەکانی خەڵکی کوردستان، لەگەڵ زەبرێکی قەرەبونەکراوە ڕووبەڕوو دەبێتەوە کە ململانێیەکی چارەنوساز لە نیوان خەڵک و دەسەڵاتدارانی ھەولێر دەکاتەوە.\nسەردەشت عوسمان و نووسین.\nنوسینەکانی سەردەشت، ووزەی وشکۆوتوانامەندی ودڵنییایی ی بەخشیەوە، بە تیۆری بە لە کردەوەی شۆڕشگێرانەدا بەخشیەوەووش.ەووتارەکانی .توانای بەکارھێنانی گوزارشتکردن ڕاستیەکانی ئاوێتە یوکردنی بارگاوی بە وشیاری چینایەتی بۆ بەسەرچوونی سەردەمی بە چەکی ڕوبەڕبونەوە لەگەڵ ھێزە کۆنەپەرست ودەسەڵاتە خێلەکیە شێوە حوکمڕانیەکان لە پوخترین وئارامترین وساناترین ستراکتوردا بەرجەستەکردەوە. . ئەوانەی گلەییان بوو لەوەی نوسین گلەییان بوو، لەئاست زەبری قەھراوی وملھوڕی دەسەڵاتدا ھیچی پێناکرێت، لە نوسین بێ ھیوا ببون، سەردەشت عوسمان داری بیروھۆشیاری وئومێدی ئازادی بەخوێنی گەشی ئاودا.وزۆر بلێیە. سەردەشت بە ماوەیەکی کورتی کاری ڕۆژنامەگەری، پێنوسێکی خارای وەھای داھێنا لەقەڵەمێکی پەیداکردنوسینی درکاندنی نھێنیەیەکانی ناوەوەی کە گەورەترین وبەھێزترین ھێزی نا واقعی لەبەرامبەر خۆیدا ڕاگرت (ئاوێنەیەکیان بدەینێ تا بەقووڵی خۆیان ببین/سەردەشت عوسمان ) کە چەند دزێوو ناشرین وتاریکوڕیسوان.\nزۆر بەڕێز بەزمانی جۆراوجۆر دەربارەی سەردەشت عوسمان، نوسینیان بڵاوکردۆتەوە، زۆریک لەوان، ئەو خاڵەیان بە ووردی بەرچاوخستوە، چاندنی ترس ودروستکردنی ژینگەی تۆقاندن ،زۆر فراوانترە لە پاکتاوکردنی جەستەیی ڕۆژنامەنوسێک. ئەو ئینسانکوژەی مەخزەن لە نێو دەمی رۆژنامەنوسێکدا بەتاڵدەکات( ئاماژە بۆ دامداخستنی بە کۆمەڵ، بۆچاوپڕخوێنی زاڵم وچۆک پێدادان بەریزی رۆژنامەنوسان ورۆشنبیرانمان، سامناکی مەرگ لەبەرامبەر ھەر کەسێک کە سەردەشت ئاسا بێت(دکتۆر عەلا مەشژوب، چیرۆکنوس ونوسەری عێراقێ بەماوەیەکی کەم، پاش بلاوکردنەوەی ووتاڕیکی ڕەخنە ئامێز لەسەر ژیانی خومەینی لە پاداشتی ١٣ ساڵ مانەوەو داڵدەدانی لەلایەنعێراقەوە، لەدەمەوئێوارەی رۆژی ٢.٢.٢٠١٩ لە شاری کەربەڵا بە ١٣ گوللە تیرۆریان کرد، کە ھیج پێویستی بە ١٣ گوللە نەبوو).ئەو خۆنواندنە تەحەددایەکی زۆر قێزەونە وتاڵانکردنی کەرامەتی سەرجەم وتاک بەتاکی ھەست وسۆزداری سەرەتایی ئینسانەکان وپێکەوە ھەڵکردنە.زۆر نوسەری بەڕێز لەبارەی تیرۆری سەردەشتەوە نوسویانە، کە ئامانجی تیرۆرەکە، پەیامێکی ترسناکتری لە خودی تیرۆرەکە ھەڵگرتووە. ئەو فەزایەی پەیامەکە لەزمانی تیرۆرەوە بە کۆمەڵگا وڕۆشنبیران وڕەخنەگرانی دەسەڵاتی پارتی دیموکراتی کوردستان نیازی خوڵقاندنی ھەیە، مەودای دەپەڕێتەوە بۆ سەرتاپای ژیان. تەنانەت بۆ خەونەکانیش. پرسیار لەسەر بونمان وەک مروڤی سادە، وەک خەڵکی ڕەشۆکی و نێو بازارو کاروژیان. وەک لاو، وەک رۆشنبیر، وەک ئەوەی ھەناسەمان ھەیە وبۆندەکەین وچاومان ھەیە دەبینین وئارەزوومان ھەیە ودەمانەوێت پیادەی بکەین . سەردەشت دەچێتە نێو ڕەگی ژیانمانەوە ئەگەر بمانەوێت وەک ئینسانێکی بە شکۆو وشیارو ئازاد بژیێن. دەسەڵاتی پارتی دیموکراتی کوردستان، ئەم جۆرە لە مرۆڤەکانی ناتوانێت لە سنوری خۆی ڕێگا بدات، (وەک لە نامەکانی سەردەشیتداھاتووە کە ئەبێت ھەولێر جیب‌ێێڵیت) دەنا لە ناوی دەبەن، سەردەشت پێداگری دەکات لەمانەوەوخۆڕاگری و نوسین لەسەر سەردەشت عوسمان، ئەرکێکی یەکجار یەکجار قورس وئەستەمە،چونکە ئەو ھێڵیکی زۆر ڕۆشنی دیاریکرد، بۆ ھەڵوێستی بەکردەوەیی رۆژنامەنوسیی شۆڕشگێڕانە. ئەو ئاگاداری ڕۆشنبیری جیھانی بوو، فەلسەفەی دەخوێندەوە، چاوی تا درەنگانی شەو بەدیار پیاوە گەورەکانی ھزرو وھونەر وئەدەبەوە.دادەھات . تەمەنی تەنھا ٢٣مۆم بوو. بەڵام ھۆشیاری چینایەتی بۆ پێویستی گۆڕینی سەرتاپای دامەزراوە کانی دەسەڵات و پەیکەرەی ھیرارکی کلتووری دیکتاتۆرییانەی کۆمەڵگای کوردستانی ھەبوو.\nنوسینەکانی بەرجەستەی پێداویستیە زۆر ناچارییەکانی شەقام بوو،کاتێک دەسەڵات باکی بە ئایندەی نەوەکانی، بەماناوەی ئاسایی دانیشتوانی جوگرافیەکەی نەبێت، لانی کەم گوێەکی ھەبێت بۆ بیستن، دەنا دەبێت بڕوات ، ئەو موستحیلی داوا نەکردووە، بەڵام ئەوەی داوای کردووە موستەحیلە لە عەقل ووێژدانی ئەم دەسەڵاتە بوەشێتەوە، دەمێکە ئەحمەدی شاملۆ وتویەتی (ڕۆشنبیرانی کۆمەڵگاکانی ڕۆژھەڵاتی ناوەڕست دەبێت کێوی موستەحیل کوناودیو کەن).\nسەردەشت عوسمان و لایەنە سیاسیەکان.\nچەند سالێک لەمەوبەر پرسیارێک لەدامەزرێنەری سایتی ویلکس (ژولیان ئەسەنگ ، ھەفتامەی دی تسایت ١٧.٤) دەکەن، لەسەر ھەڵبژاردنەکانی ئەمەریکا و جیاوازییەکانی نێوان کۆمارییەکان ودیموکراتەکان، وەڵامی ئەسەنگ ئەوە دەبێت، وەک جیاوازی نێوان نەخۆشی مەلاریا وسیلە. لەڕوانگەی سەردەشت عوسمانەوە، جیاوازی نێوان یەکێتی وپارتی یش ھەروایە. پارتێکی سیاسی (یەکێتی) ھێندە جەللادییەتی لەریزەکانی خۆیدا شاردبێتەوە، کە بەخوێنساردیەوە دەستبەرێت بۆ کوڕە تاقانەکەی دایکە لانەوازەکەی ولەبەرچاوی ھاوژینە ھاوچیرۆکە پڕ تراژیدیەکەی ڕزگاربووی جێنۆسایدی ئەنفال، بە تەنھاش لەسەرلێکۆلێنەوە رۆژنامەگەرییەکانی بەفاکت ودکیومنەت لە تێوەگلانی گەندەڵی بەرپرسە گەورەکانی، ئیدی چ کارەساتێکە بۆ ئینسانی وەک سەردەشت ڕوو لە سلێمانی بکات.ئەو ئەندام ولایەنگری بزوتنەوەی گۆڕانیش نیە، لەو نامەیەی بۆ نەوشیروان موستەفاش کە بڵاوکراوەتەوە، بەڕوونی دەڵێت، من دەنگ بە ئێوە دەدەم، چونکە بونی ئێوە باشترە لە نەبونتان. من تەنھا دەنگتان پێدەدەم و نەعرەتەو ھاواری شەقامتان پێدەگەیەنم. ئێوە بەردەوام لەبەردەم زوومی ڕەخنەگرانەدا ڕادەگرم. ئەوەش لەبەرچاو بگیرێت کە بزوتنەوەی گۆڕان ئۆپۆزسیۆنێکی چالاک وکارای دەسەڵاتی ڕەھای حوکمڕانی ئەودەمی یەکێتی وپارتی بوو. بەڵام سەردەشت عوسمان خۆشباوەڕ نەبوو بە بزوتنەوەی گۆڕان. ئەو نەیھێشت پێگەی کۆمەڵایەتی ومەعنەوی خۆی بکرێتە سەرمایەی ھەڵبژاردن ودەنگی جەماوەر بۆ کورسی پەرلەمان . بزوتنەوەی گۆڕانیش خۆیان ئەم ڕاستیەیان وەک خۆی ناسی ونەیانویست ونەیانھێشت ونایەنەوێت کەیسی سەردەشت وەک کەیسی بزوتنەوەی گۆڕان بناسرێت.\nڕێکخراوەی سەردەشت عوسمان بۆ ئازادی ڕۆژنامەگەری وخێزانە وریا و بەجەرگەکەی سەردەشت عوسمان.\nڕێکخراوەی سەردەشت عوسمان بۆ ئازادی ڕۆژنامەگەری وخێزانەکەی، ڕۆڵێکی شایستەو گرنگی سیاسی ومێژوییان، لە ھەراسانکردنی پارتی و دەسەڵاتدارانی ھەولێردا بینیوە. ئەم کێشمەکێشە بەداخەوە ھێشتا نەبۆتە تەوەرومەیدانێکی سەرەکی کۆمەڵگای کوردستان.\nشەقام وخەڵک وئازادیخوازان وڕۆشنبیرانی شۆڕشگێر، زۆر بەداخەوە، بۆ بەرگرتن وپوچەڵکردنەوەی ئەم تیرۆرە نادیارو ئەم سیناریۆ سازییەئ دەسەڵات، ئامادەیی تەواویان نەبووە ونیانە.ھەستەوەری کۆمەڵگا بۆ مافەکانی، پشتیوانی کۆمەڵگا لە ئەندام ولەخۆی وبەشداری کۆمەڵایەتی لە چالاکیە سیاسی وڕۆشنبیرییەکاندا پێویستی بەدەستپێشکەرییەکی گەورەتر لە خەباتی تاک وگروپە سەرکزوبچوکەکانی ھەیە.کۆمەڵگای مەدەنیی، بەڕێکخراوە موزەیەفە مەدەنیەکانی ئێستای کوردستان لە ملھوڕیی ودەستدژێرییەکانی ھێزە تاریکەکان ناپارێزرێت.ئەو شێوازانەی کە تا ئێستا گیراونەتە بەر بۆ دەستھەڵگرتن لە سەرکوتی سیاسی وتیرۆر ھەڵسوڕاوانی ناڕازی بە دەسەڵات، جێدەستیان بە فراوان بونی سنورەکانی ئازادییەوە دیارە.پێمان وا نەبێت کە تیرۆریستەکان، کاردانەوە جەماوەرییەکان لەبەرچاوناگرن. بیریان لەو ئەگەرانە نەکردبێتەوە کە پێشبینی دەکریت وبەھەمان شێوە پلانی تۆکمەیان دانەنابێت بۆ پەککخستنی ھەوڵەکانی جەماوەر لە دوایی کردەوە تیرۆریستیەکانیان.\nپرسیارێکی زۆر قورسە ئەگەر بڵێین، ئایا نە دەکرا تیرۆری سەردەشت عوسمان ڕوو نەدات؟بۆچی ئێمە ئەو فورسەتەمان پێدان کە ئەو مۆمە داگیرساوەمان لێبکوژێننەوە؟ ئایا نە دەکرا تیرۆریستەکان بوەستێنرێن ؟ پرسیارێکی قورستر، ئایندەی ئەم دۆسیەیە بە سەرجەم کایەکانی ئازادییەوە، بۆ کوێ ھەنگاو دەنێت؟ سەردەشت عوسمان پەیوەندییەکی قوڵی بە شکۆو کەرامەتی ھەمومانەوە ھەیە. وەک خیزانەکەی دەڵێن ئەو ئیدی کوڕی کۆمەڵگایە.